Максим Шацких: «Ўзбекистон жамоаларидан ҳозирча таклиф бўлмади» / CHAMPIONAT.asia\n08:36"Насаф" бу мавсум рекордини янгилади 0 08:28Балотелли 4та ўйинда 4та гол урди 0 08:03«Жирона» – «Барселона». Семеду, Деулофеу ва Туран майдонга тушмайди 8 07:56Рустам Мирсодиқов: "Натижадан ҳам, ўйиндан ҳам қониқиш ҳосил қилдим" 1 01:54Франция чемпионати. Балотеллининг голи жамоасига 1 очко, Фалькаонинг дубли эса "Монако"га 3 очко келтирди 9 01:37Бундеслига, 6-тур. "Вольфсбург" 16 йиллик нохуш анъанага чек қўйди ёхуд тур сенсация билан бошланди 10 00:20"Реал Мадрид"нинг "Алавес"га қарши ўйин учун қайдномаси маълум 18 23:57"Барселона" Горецкани қишда текинга қўлга киритмоқчи 2 23:40"Реал" ярим ҳимоячиси L'equipe талқинига кўра йилнинг энг яхши ёш футболчиси деб топилди 9 23:26"ЧатBall" лойиҳасининг бугунги кун мавзуси: Келинг танишайлик! 314 23:21Ханданович «Интер» билан шартномани узайтирмоқчи 2 22:55"Челси"дан кетган футболчилардан иборат рамзий терма жамоа ФОТО 17 22:40"Бавария" - "Вольфсбург". Таркиблар маълум 15 22:40«Реал»нинг бугунги машғулотида олти футболчи қатнашмади 18 22:22Аллегри: «Ювентус»нинг мақсади «Лион»нинг натижасини такрорлаш 7\nМаксим Шацких: «Ўзбекистон жамоаларидан ҳозирча таклиф бўлмади»\nТажрибали ҳужумчи Максим Шацких, шубҳасиз, ўзбек футболи тарихида алоҳида ном ва ҳурматга лойиқ футболчилардан бири. Яқин 5-10 йил ичида Макс даражасидаги форвард етишиб чиқишига ишониш қийин.\nКиевнинг «Динамо»сида фаолиятидаги ёрқин дамларни ўтказган Шацких кўплаб рекордларни янгилашга муваффақ бўлди. Андрей Шевченко «Милан»га кўчиб ўтганида, кўпчилик «Динамо» ҳужум чизиғида энди муаммолар юзага келади, деб ўйлаганди. Аммо ҳамюртимиз бу тахминларни йўққа чиқара олди. Бежиз Киевдаги ўн йиллик фаолияти давомида унга «қирувчи МАХ» унвони деймизми, лақабими, берилмаган. Ҳозирда терма жамоамизнинг собиқ сардори сўнгги клуби «Арсенал» молиявий муаммолар сабабли фаолиятини тўхтатгани учун ишсиз юрибди. Лекин уни ўз сафига чорлаётган жамоалар йўқ эмас. Бу йил 35 ёшни қаршилаган Максим ҳали бутсасини михга илиш ҳақида ўйламаяпти. Биз Шацких билан боғланиб, ундан эксклюзив интервью олдик.\n- Европада январь ойида қишки трансфер «ойнаси» очилади. Бу ёғига нима қилмоқчисиз? Таклифлар борми?\n- Албатта таклифлар бор. Украина клубларидан ҳам, шунингдек, бошқа мамлакат жамоаларидан ҳам чорловлар бўлиб турибди.\n- Ўзбекистон жамоаларидан ҳар томонлама манфаатли таклиф бўлса, уни қабул қилармидингиз?\n- Ўйлаб кўриш керак. Лекин ҳозирча бундай таклиф бўлмади.\n- Бу йил 35 ёшга тўлдингиз. Тенгқурларингиздан айримлари аллақачон мураббийлик фаолиятини бошлашга улгурган. Шу маънода футболчилик фаолиятингизни якунлаш ҳақида ўйламаяпсизми?\n- Йўқ, асло. Ҳали кучим бор экан, ўйнашга тайёрман. Энг муҳими, ўйнаш учун менда истак ва клублардан таклифлар бор. Футболдан ҳали зерикканим йўқ. Ўйлашимча, ҳали футболда фойдам тегади.\n- Қачон Тошкентда сўнгги бор бўлдингиз?\n- Адашмасам, 2011 йилнинг 11 ноябрь куни. Ўша куни Тошкентда ЖЧ-2014 саралаш босқичи доирасидаги КХДРга қарши баҳсда майдонга тушганман. Айнан мана шу учрашув менинг миллий терма жамоадаги сўнгги ўйиним бўлди. Ўзбекистон миллий терма жамоаси либосида 60та ўйинда майдонга тушдим ва 34та гол урдим. Шунча гол билан терма жамоа тўпурари бўлиб туриш жуда ёқимли.\n- Ҳозирда сиз Украина фуқаросисиз. Аммо Ўзбекистон Ватанингиз, Тошкент эса туғилиб-ўсган шаҳрингиз ҳисобланади. Қачонлардир Ўзбекистонга қайтиш режангизда борми?\n- Ўзбекистон - менинг Ватаним! Бундан фахрланаман. Айнан шу юртда илк футбол сир-асрорларини ўргандим, футболчи бўлиб етишдим. Катта футболдаги йўлим шу ўлкадан бошланган. Буни ҳеч қачон ёдимдан чиқармайман. Келажакда бизни нималар кутаётганини ҳеч ким билмайди. Балки қайтиш насиб қилар.\n- Сиз жуда эрта Тошкентни тарк этиб, Россия, кейин эса Украина клубларида ўйнадингиз. Менимча, бу тўғри қарор бўлганди. Бугунги кунда ўсмирлар ва ёшлар ўртасидаги жаҳон чемпионатларида порлаётган «юлдузча»ларимиз жамоаларимизнинг бироз эътиборсизлиги, қолаверса, футболчиларнинг дангасалиги сабабли қандай отилиб чиқишган бўлса, шундай сўниб кетишяпти. Бу борада шахсий фикрингиз қандай?\n- Ўйлашимча, агар муносиб таклифлар бўлса, ёшларни хориж клубларига қўйиб юбориш керак! Чунки бундан биринчи галда ўзбек футболи ва миллий терма жамоа ютади. Акс ҳолда сиз айтгандек, ёш футболчининг даври ўтиб, ўртамиёна ўйинчига айланиб қолади. Тошкентдаги ўйинларимни кўрган раҳматли футбол агенти Владимир Сайдалинов Россия клубларига таклиф қилганди. Саратовнинг «Сокол»идан тортиб то Калининграднинг «Балтика»сигача бўлган йўлни биргаликда босиб ўтганмиз. «Динамо»га ўтишимдан олдин 2-3 ой Москванинг «Спартак» клуби кўригида бўлганман. Очиғи, Романцев жамоаси менда унчалик яхши таассурот қолдирмаганди...\n- Демак, ўша пайтда «Спартак»да қолмаганингизга ачинмайсиз?\n- Асло. «Балтика»нинг сўнгги икки ўйинини кузатиш учун «Динамо» селекционерлари Иван Терлецкий ва Андрей Биба келишганди. Клублар ўзаро келишиб олишган ва биринчи даврадан сўнг Украинага жўнаб кетишим ҳал бўлганди. Бу орада «Спартак» вице-президенти Григорий Есауленко Москвага катта ваъдалар билан чақиради. Мен эса унга аллақачон бир қарорга келганимни айтдим. Биз Киев аэропортидан тўғри клуб базасига йўл олдик ва у ерда Игорь Суркис ҳамда афсонавий Валерий Лобановский билан учрашдим. Очиғи, ўшанда ҳаяжондан тер босиб кетганди. Кейинчалик Лобановский мен учун отамдек бўлиб қолганди.\n- Гарчи «Динамо» шарафини 10 йил давомида ҳимоя қилган бўлсангизда, клуб билан хайрлашув учрашувингиз яхши таассурот қолдирмаган. Юрий Сёмин сизни «Шахтёр»га қарши кечган сўнгги ўйинингизда ҳатто захира футболчилари қаторига ҳам қўшмаганди. Буни ўша пайтда ҳазм қилиш қийин бўлгандир?\n- Агар инсоний томондан олиб қараганда, Сёминни оқламайман. Чунки ўша ўйин амалда ҳеч нарсани ўзгартирмасди. Мураббийлик нуқтаи-назаридан Сёминга эътирозим йўқ. Стадионга йиғилган мухлисларнинг ўша кунги олқишлари мен учун ҳаммасидан устун. Трибунада мени олқишлаб, баннер кўтарган мухлисларни кўриб, беихтиёр йиғлаб юборгандим.\n- «Динамо»да ўйнаб юрган кезларингиз сизга ҳам Европанинг кўзга кўринган клубларидан таклифлар етарлича бўлганди. Лекин...\n- Сизни тушундим. Ҳақиқатан ҳам, яхшигина таклифлар бўлганди. Аммо клуб раҳбарияти мени қўйиб юборишни истамаган. Бошқа томондан, бунинг учун ҳозир афсусланмайман.\n- Учинчи йилдирки, собиқ жамоангиз «Динамо» етакчиликни нафақат азалий рақиби «Шахтёр»га топширди, балки «Металлист», «Днепр» клубларига ҳам курашда ютқазяпти. Ўзингизча, бу ҳолатни таҳлил қилиб кўрдингизми? Нима учун Украина грандининг ўйини шу даражада пасайиб кетди?\n- Бу ҳолатни оламшумул воқеликка йўймаган бўлардим. Шунчаки, чемпионат савияси сиз санаб ўтган клублар ҳисобига кучаймоқда. Бу эса нормал ҳолат. Бунинг натижасида Украина терма жамоаси ҳам кучайди. Терма жамоанинг ЖЧ «плей-офф» босқичида иштирок этиши ва сал бўлмаса Бразилия чиптасини қўлга киритиши мумкинлиги фикримга исбот бўлади. Ҳозир турнир жадвалига назар ташлайдиган бўлсангиз, чемпионлик учун 3-4та жамоа кураш олиб боряпти. Ишончим комил, иккинчи давра ўйинлари янада қизиқарли ўтади.\n- «Шахтёр» таътилга қишки чемпион сифатида чиқди. Сизнингча, Ринат Ахметов жамоаси якунда ҳам бу етакчиликни сақлаб қоладими?\n- Буни ёзда билиб оламиз. Ҳали ҳамма кураш олдинда.\n- Максим Шацкихнинг миллий терма жамоадаги хайрлашув учрашувида иштирок этишни истармидингиз? Тўғри, аслида бу савол ЎФФга бўлиши керак эди. Аммо бу борадаги шахсий фикрингизни билмоқчи эдим.\n- Менимча, буни ҳар бир футболчи истаса керак. Табиийки, мен ҳам мухлисларимиз кўз ўнгида ўзимнинг хайрлашув ўйиним ўтказилишини хоҳлайман. Лекин фақат менинг хоҳишим билан иш битмайди.\n- Миллий терма жамоамиз жуда яхши шароитда ЖЧ-2014 йўлланмасини қўлга киритолмади. Бу мавзу жуда кўп муҳокама қилинди. Кимдир бош мураббийни, баъзилар кўзи ёнмаган футболчиларни, айримлар терма жамоа учун тайинли ўртоқлик ўйини ташкил этиб бермагани учун ЎФФни айблади. Айни мавзу бўйича шахсий фикрингиз қандай?\n- Футбол - бу шундай спорт турики, унда кутилмаган «сюрпризлар» бўлиб туради. Шуниси билан ҳам у қизиқ. Бежизга футболни миллионлар ўйини дейишмайди. Энди бу омадсизликда кимнидир айблаш ўринсиз бўлса керак. Мабодо, «плей-офф»да Иордания «тўсиғи»дан ўтган тақдиримизда ҳам орзумиз амалга ошиб қолмасди. Биз ҳали Уругвай терма жамоси билан тенгма-тенг ўйнайдиган даражага етмадик. Аччиқ бўлса-да, бу айни ҳақиқат. Уругвайликларга қарши кечадиган ўйиндан мухлислар кўп нарса ютишарди. Чунки Луис Суарес, Диего Форлан каби жаҳон даражасидаги юлдузларни истасангиз ҳам Тошкентга олиб келолмайсиз.\n- Сиз терма жамоамизнинг ҳозирги бош мураббийи Миржалол Қосимов билан бир неча йил елкама-елка тўп сурдингиз. Бу мутахассис ҳақида етарлича маълумотга эгасиз. Англаган бўлсангиз, Қосимов ҳақидаги фикрингизни билмоқчимиз.\n- Миржалол Қўшоқович жуда яхши, олийжаноб инсон. Ҳа, айнан шундай. Бундай савиядаги футболчи яқин орада Ўзбекистондан чиқмаса ҳам керак. Мураббий сифатида ҳам уни буюк келажак кутяпти. Буни ҳозирданоқ терма жамоа қайд этаётган натижаларда кўриш мумкин. Терма жамоамиз фақат омад етишмаганлиги сабабли, ЖЧдан қолиб кетди. Ҳали шу пайтгача ҳеч қачон 14 очко жамғарилмаганди. Ҳал қилувчи саралаш ўйинларида ғалаба қозониш бу тарихий натижадек қабул қилинарди. Қосимов мураббийлигидаги «Бунёдкор» ҳам ажойиб натижаларни қўлга киритяпти.\n- Вадим Абрамов Эрон терма жамоасига Тошкентдаги ўйинда имконият бой берилгач, истеъфога чиқарилганди. Бу 4-саралаш босқичининг илк учрашуви бўлганини инобатга олсак, раҳбарият томонидан қабул қилинган қарорни тўғри бўлган, деб ҳисоблайсизми?\n- Тўғрими ёки йўқ, буни биз ҳал қилмаймиз. Ўзимизча, муҳокама қилганимиз билан ҳеч нарса ўзгариб қолмайди.\n- Миллий терма жамоамизнинг муваффақиятли ўйинларидан сўнг мукофот пулларини олганмисизлар?\n- Ҳа, олардик. Маълум миқдорда мукофот пуллари белгиланганди. Олмасдик, десам ёлғон гапирган бўламан.\n- Украина терма жамоаси ҳам жуда яхши шароитда мундиал йўлланмасидан маҳрум бўлди. Шу мамлакат фуқароси сифатида буни қандай қабул қилдингиз?\n- Юқорида айтганимдек, футбол кутилмаган совғалари билан қизиқ. Бу билан Франция терма жамоаси кутилмаганда ЖЧ йўлланмасини қўлга киритди, демоқчи эмасман. «Парк де Пренс»даги ўйин қандай кечганлигини ҳамма кўрди. Фақат Киевдаги 2:0 ҳисобидаги ғалабадан сўнг украинлар диққат эътиборларини бир жойга жамлай олмадилар. Париждаги жавоб учрашувида тезкор гол ўтказиб юбормаслик энг муҳим мақсад эди. Афсуски, дастлабки дақиқалардаги босимга меҳмонлар дош бера олишмади. Тўп ўтказиб юборгандан кейин ҳам мезбонлар дарвозасини ишғол қилиш учун имкониятлар юзага келганди. Лекин бундан ҳам фойдалана олишмади. Очиғи, бундан фожиа ясамадим.\n- ЖЧда яна қайси терма жамоаларни кўришни истагандингизу, бу амалга ошмай қолди?\n- Ўзбекистон ва Украина терма жамоаларини. Бошқа жамоалар ҳақида ўйламадим ҳам.\n- Бразилиядаги мундиалда қайси жамоага мухлислик қиласиз?\n- Тахминингизча, ЖЧ-2014да совриндорлар учлиги қандай кўринишда бўлади?\n- Испания, Германия, Италия. Шахсан мен чемпионлик йўлида «Қизил фурия»нинг имкониятини юқорироқ баҳолаяпман. Улар ўз унвонларини сақлаб қолишса керак.\n- 13 январь куни ФИФА дунёнинг 2013 йилдаги энг яхши футболчиси ва мураббийини эълон қилади. Сиз ўз овозингизни кимларга берган бўлардингиз?\n- Футболчилардан Мессига, мураббийлардан эса Хосеп Гвардиолага. Тўғри, Мессининг «Олтин тўп» йўлидаги имконияти анча паст. Фикримча, совринни Роналдуга беришса адолатдан бўларди. Гвардиолада эса йилнинг яхши мураббийи бўлиш учун имконият юқори. Куни кеча унинг қўл остидаги «Бавария» Клублар ўртасида жаҳон чемпиони бўлди. Германияда ҳам бу жамоанинг барча совринларни қўлга киритишига шубҳам йўқ.\n- Сизни қачонлардир Ўзбекистон миллий терма жамоаси бош мураббийлигига таклиф этишса, бунга қандай жавоб берган бўлардингиз?\n- Бундан фақат хурсанд бўлардим.\n- Сизнинг барча даврлардаги энг яхши клубингиз ва футболчингиз...\n- «Динамо» (Киев) ва Зайниддин Зидан.\n- Ўзбекистон чемпионати ўйинларини интернет орқали кузатиб борасизми?\n- Имкониятим даражасида кузатиб бораман. Ҳеч бўлмаганда, турнир жадвалидаги ҳолатни кўриб чиқаман. Бу йил «Бунёдкор»нинг чемпионлик ва кубокни қўлга киритганидан хабарим бор. Таъкидлаш жоиз, Ўзбекистон чемпионатида аввалги йиллар билан таққослаганда ўсиш бор. Буни терма жамоа натижаларида кўриш мумкин. Фурсатдан фойдаланиб, газетангиз орқали юртдошларимизни яқинлашиб келаётган Янги йил байрами билан табриклайман. Бу йил амалга ошмаган орзуларининг рўёби келаси йили ушалсин!


Дунё узра таралган мағрур садо\nФикр 12 октябр 2020 44\nДунёда кечаётган сиёсий-ижтимоий жараёнларни кўриб-кузатиб баъзан ўйланиб қоламиз: ўз чегараси, ўз давлат рамзларига эга бўлишнинг ўзигина чинакам мустақилликка кифоя қилармикан?\nЖаҳон харитасида номи қайд этилган кўпгина мамлакатларнинг ҳол-аҳволига боқиб эса кескин бош чайқаймиз: йўқ, асло. Бундай муқаддас мақомга эришиш учун дунё жамоатчилиги олдида ўз сўзинг, ўз фикринг ҳам бўлиши шарт. Уни ўз она тилингда, ўз давлатинг тилида ифодалай олишинг ҳам зарур.\nПрезидентимиз Шавкат Мирзиёевнинг БМТ Бош Ассамблеясининг 75-сессиясида сўзлаган нутқини ўқирканман, юқорида баён этилган ўйлар хаёлимдан ўтди. Барчамиз кузатганимиздек, нутқ ўзбек тилида, буюк жаҳонгир аждодларимиз, боболаримизга хос мағрур оҳангда жаранглади. Назаримда, бу нутқ маъно-мазмунини бошқа миллат вакиллари ҳам бирор-бир таржимонсиз, электрон қулоқчинларсиз англаб олди. Чунки давлатимиз раҳбари нафақат халқимизнинг, балки дунё ҳамжамиятининг дилида, онг-шуурида кезиниб турган ўйларни, дард-изтиробларни, қувончу ташвишларни теран ифодалади. Чин ўзбекона маданият, мулоҳазакорлик, юксак дид, савия билан ёрқин баён этди. Энг муҳими, энг аҳамиятлиси, бутун нутқ давомида янги Ўзбекистоннинг, янги даврнинг нафаси сезилиб турди. Улуғвор ўзгаришлар, ислоҳотлар ичидаги мамлакатнинг нафақат сўзини, балки юрак зарбини, кўнгил кечинмаларини ҳам бутун дунё аҳли сезди, англади. Президентимиз ўз чиқишида қатор муаммоларни рўй-рост тилга олиб, уларнинг ечими борасида жиддий мулоҳазалар, таклифлар берди. Бу таклифлар чорлов, даъват оҳангида жаранглади, янги Ўзбекистоннинг қатъий, аниқ тутумидан, танлаган йўлида собитқадамлигидан дарак берди, ўзбек халқи ўз манфаати, ўз доираси нуқтаи назаридангина фикр юритмаслигини, балки жаҳон халқларига хайрихоҳлигини, курраи замин дардига ҳамдардлигини кўрсатди. Жумладан, давлатимиз раҳбари БМТнинг Ёшлар ҳуқуқлари тўғрисидаги конвенциясини қабул қилиш бўйича Ўзбекистон ташаббусини қўллаб-қувватлашга чақириши, барқарор тараққиёт мақсадларига эришиш ва инсон ҳуқуқларини таъминлашда парламентлар ролини ошириш тўғрисидаги махсус резолюцияни қабул қилишни таклиф этиши фикримизнинг ёрқин далилидир.\nЙиллар давомида кўрсатилган ҳарбий зўравонлик афғон халқининг кулфатига-кулфат қўшди, холос. Бу жафокаш заминда тинчлик, барқарорлик ўрнатилишидан нафақат биз, балки бутун дунё аҳли манфаатдордир. Президентимиз ўз фаолиятининг илк палласидаёқ бу глобал муаммога жиддий эътибор қаратганди. Афғонистондаги мухолиф томонларни юртимизга чорлаб, уларни бир даврага ўтқазиб, очиқ мулоқот-мунозара ўтказишлари таъминлангани, жафокаш афғон халқига доимий равишда чинакам дўстлик қўли чўзилиб, унинг ривожланиши учун имкон қадар ҳисса қўшиб келинаётгани фикримизнинг яққол тасдиғидир. Жумладан, бизнинг электр, бизнинг темир йўл Афғонистонга аллақачон етиб боргани,\nхалқимизнинг бундай саховати, инсонпарварлиги дунё жамоатчилиги томонидан қизғин эътироф этилаётгани ҳақида мамнуният билан сўз юритишимиз мумкин. Давлатимиз раҳбари БМТда жарангдор ўзбек тилида халқаро ҳамжамият эътиборини яна бир карра афғон муаммосига қаратаркан, барча каттаю кичик давлатларни бу заминда тинчлик, барқарорлик ўрнатиш учун ҳамкорликка, ҳамнафасликка чорлади. “Фақат биргаликда ва яқин ҳамкорлик орқали биз афғон халқининг эзгу орзу-умидларини рўёбга чиқаришимиз мумкин. Бу борада «Беқарор ва вайронкор вазиятдан — тинчлик ва бунёдкорлик сари» деган тамойил асосида иш олиб бориш муҳимдир. Шу боис, БМТ ҳузурида афғон халқининг дарду ташвишини тинглайдиган, доимий фаолият кўрсатадиган қўмита ташкил этиш лозим. Ушбу қўмитанинг асосий вазифаси Афғонистоннинг иқтисодий ва ижтимоий ривожланишига кўмак беришдан иборат бўлиши зарур”, дея таъкидлаб ўтди Президентимиз.\nСир эмас, Орол денгизининг қуриши, бу ҳудуддаги қатор ижтимоий-иқтисодий муаммолар ҳақида ўттиз-қирқ йилдан бери бонг уриб келамиз. Лекин шу пайтгача бу муаммоларни бартараф этиш юзасидан амалий тадбирларга деярли қўл урилмади. Шиорбозлик, баландпарвоз чақириқлардан нарига ўтилмади. Мана, сўнгги уч йил ичида бу шўрхок замин улкан ислоҳотлар ичида қолди. Денгиз суви қочган, қумлоққа айланган минг-минг гектар ерга чўлбоп, шўрхокка мос ўсимлик кўчатлари қадалди, Мўйноқ ҳудудида корхоналар ташкил этилди. Ҳукуматимиз томонидан Оролбўйини ўзлаштиришга халқаро ҳамжамият эътибори тортилди. Натижада БМТнинг Оролбўйи минтақаси учун Инсон хавфсизлиги бўйича кўп томонлама шериклик асосида Траст фонди тузилди. Эндиликда ушбу фонд оғир экологик ҳудудда яшаётган аҳолига амалий ёрдам кўрсатиш учун халқаро ҳамжамиятнинг таянч платформаси сифатида хизмат қилса, нур устига нур бўларди. Шу боис, давлатимиз раҳбари Оролбўйи минтақасини экологик инновация ва технологиялар ҳудуди, деб эълон қилиш ҳақида БМТ Бош Ассамблеясининг махсус резолюциясини қабул қилиш таклифини ўртага ташлади. Ушбу муҳим ҳужжат тасдиқланган санани эса Экологик тизимларни ҳимоя қилиш ва тиклаш халқаро куни сифатида нишонлаш мақсадга мувофиқ бўлишини алоҳида таъкидлади.\nПрезидентимизнинг БМТ Бош Ассамблеясининг 75-сессиясида ўзбек тилида, бунёдкор аждодларга хос оҳангда сўзлаган нутқи улкан маънавий-маърифий ҳодисадир. Ўзбек тили дунёнинг энг нуфузли минбарларидан бирида мағрур жаранглади. Бу янги Ўзбекистоннинг, янги даврнинг ўзига хос улкан ютуғидир. Зеро, мустақиллик, юқорида таъкидлаганимиздек, дунёга ўз сўзини, ўз фикрини ўз тилида айта олган мамлакатгагина хосдир. Ўзбекистон шундай мамлакатлар сирасига кира олганидан беҳад фахрланамиз. Бугун баралла айта оламизки, БМТ бош қароргоҳи қаршисида шунчаки байроғимиз эмас, бизнинг сўзимиз, фикримиз, мавқеимиз мағрур ҳилпираб турибди.


Қамоқхонадаги қиз ўйлари - Darakchi\nҚамоқхонадаги қиз ўйлари\nМУТОЛАА 20.01.2018, 09:01\nБу ерда кунлар узун... Кунлардан ҳам тунлар узун... Хона зах, деворлар муздай. Сен эса шу совуқ бетонларга юзларингни босиб, ўйга ботасан. Умринг кино лентасидек кўз олдингдан ўтаверади. Сўнг сени қийнаётган ўша нуқтага келиб тўхтайсан: “Нега бундай аҳволга тушдим?”\nШу биргина савол теграсида соатлаб айланасан. Жавоб тополмай яна хаёлга бериласан. Чексиз хаёллар. Кунлар эса бирам узунки...\nҚизнинг елкаси учди. Юрагига алланечук ширин бир ҳис оқиб кирди. Қовоғи учди-я, демак бугун кимдир уни кўргани келади. Онасимикин? Қизига кўзи тушиши биланоқ гапиролмай йиғлаверадиган онаизори...\nЎтган гал келганида у қизига узоқ термилди. Чўнтагидан кичкина ойна олиб унга тутди. “Ма, қиз боласан, ўзингга сал қараб, сочларингни тузат”, деди. Қиз эса онаси кетиши билан кўзгуни деворга уриб синдирди. Кўзгудаги аксига қандай боқади, ахир? Раҳматли бувиси бир пайтлар: “Гуноҳи кўп кишининг юзидан фариштаси қочади”, дегувчи эди. Унинг гуноҳи оғир, юзлари ҳам фариштасиз, совуқ...\nҚиз яна онаси ҳақида ўйлай бошлади. Шу топда унинг гул иси келиб турадиган қўлларига суяниб эркалангиси келди. Худди болалигидагидек. Эсини танибдики, тонгда кўз очиши билан онасини гулзор ичида кўрарди. Онаси гулларни севар, ҳовлига юз хилини экиб, парваришларди. Учала қизларига ҳам гулнинг номини қўйган. Лола, Нилуфар, Наргис...\nҚиз бир куни онасидан: “Нега исмимни Наргис қўйгансиз?” деб сўраганида, онаси гулзорда очилиб турган ним сарғиш гулни унга кўрсатиб: “Қара, Наргис гули кичкина бўлсаям жуда мағрур”, деганди.\nЁ... бугун дадаси келармикин? Йўқ, йўқ! Ҳамма келсаям, дадажониси келмасин бу ерга. Шундоғам кейинги пайтда касали зўрайиб кетгандир. Айниқса, мана бу воқеадан кейин. Бир пайтлар дадаси уч қизини ёнига чақириб: “Сизларни яхши кўраман, ҳадемай менга қанот бўласизлар”, дея эркаларди. Энди бўлса... У отасининг юзини ерга қаратди. Бунинг учун ўзини бир умр кечиролмайди!\nЎша куни нега шулар ҳақида ўйламади у? Нега дугонасига эргашди? “Бормайман”, деса олам гулистон эди-ку!\nЭнди у кунларни ортга қайтаришнинг иложи йўқ...\nЎша куни институт ётоғидан чиқиб, трамвай бекатига қараб юрди. Эрталаб Ноила: “Дарс¬дан сўнг сени ёзги боғда кутаман, боргин”, деб тайинлаганди. Яқингинада танишишган бўлса-да, шу қиз негадир унга ёқиб қолганди. Қувноқ, ширинсўз... Ўзи институтнинг юқори курсида ўқиркан. У: “Институтга фақат имтиҳон кунларида келаман”, деганида қиз ажабланди.\n– Жонимни койитиб нима қиламан, домлалар билан “гап¬лашиб” баҳони қўйдираман-у, яна ялло қилиб юравераман! – деди Ноила.\n“Барибир, у ажойиб қиз. Кийимлариям антиқа, ўзига ярашади. Улар шу куни дарахтлар қуюқ соя ташлаб турган ўриндиқда узоқ ўтиришди. “Сени бугун бир жойга таклиф этмоқчиман, – деди дабдурустдан дугонаси. – Фақат йўқ демайсан!”\nНаргис чайналди: “Танимаган жойга...”\n– Ташвиш тортма, зўр компания, сенга ёқади, – деди Ноила.\nИккови учрашув жойини келишиб олишди. Кечқурун ўша жойга боришди.\nУч йигит, бир нотаниш қиз, булар иккови. Роса яйраб ўтиришди. Сўнг ўзаро пичир-пичир бошланди. Йигитлар қизни кўрсатиб, Ноилага ишора қилишди. “Бу менинг яқин дугонам, – деди Ноила. – Уни ўзимизга қўшиб оламиз!”\nНаргис унинг гапларига тушунолмай ўтирарди.\nБир вақт Ноила қизни балкон томонга бошлади. Унга “сир”ни очди. Маълум бўлишича, булар тунда уйларга бостириб кириб, кейин...\n“Нега мени бу ерга олиб келдинг?” деди Наргис алам билан.\n“Сен қўрқма, биз қизлар фақат “объект” топамиз, қолганини йигитлар эплайди”, деди Ноила уни юпатиб. (“Объект” деганлари эгаси бой, анча-мунча нарса ўмарса бўладиган хонадон экан!) .\n“Биз бу ишда ҳечам айбдор бўлмаймиз”, деди Ноила ва қизнинг кўз олдида ҳамёнини очди. Бир даста пул. Ҳаммаси АҚШ доллари... “Мана буни қара, бир кунлик хизматимга олганман!”\nҚиз унинг қўлидаги тақинчоқларига қаради. Тилла узук, қўш зирак! Ҳозирги урфдагиси. Баҳосиям осмонча туради буларнинг.Ҳавас бир сония ич-этини куйдириб ўтди: Унда ҳам худди шунақаси бўлса эди... Тақиб олиб, қизларнинг кўзларини ўйнатарди-да. Курсдош қизлар кейинги пайт унинг кийимларига ғалати қарайдиган бўлиб қолишган. Нима қилсин, дадаси касалманд, ишламайди. Онасининг топгани рўзғордан орт-майди. Тузукроқ кийим олишга ортиқча пул йўқ... Бир куни унинг дилидагини сезиб юргандек, курсдоши Салима: “Наргис, сен бу кеккайган қизларга эътибор берма. Гап кийимда эмас, билимда. Ўқишни битиргач, ҳар қанча кийим топилади”, деди. Наргис бу камтаргина курсдошининг гапини маъқуллади. Лекин ўша қизларнинг турфа либосларини кўрса, барибир кўнгли суст кетарди.\nХуллас, улар ўша куни зиёфатдан сўнг Наргисни ётоқхонга кузатиб қўйишди. Хайрлашаётганларида Ноила унга шипшиди: “Биламан, иккиланаяпсан. Тушунсанг-чи, имкон топилганда пул ишлаб қолиш керак-ку!”\nЭртасига Ноила яна қизнинг ётоғига келди: “Биз битта “объект” топдик, жуда бой хонадон, уй эгаси бир ойга чет элга кетибди, бугун тунда иш бошлаймиз?”\nНаргиснинг тирноқларигача музлаб кетди.\nНоила буни сезиб, тас¬кин берди: “Сен фақат эшик қўнғироғини босасан. Эшик очилгандан сўнг йигитлар ўзлари эплашади, биз қочамиз”.\nШу куни улар ярим тунда шаҳарнинг чекка даҳаларидан бирига йўл олишди. Кейин эса... Йўқ, йўқ! Уёғини эсласа, ҳалиям юраги увушади, фақат биргина манзара кўз олдида қолган. Буларга эшикни очган аёл, унинг ортида кичкина қиз. Бирам ширинтой... Қизалоқ аввал буларга жавдираб қаради. Йигитлар онасига пичоқ ўқталишгандан сўнг эса қичқириб юборди. Қизчанинг овози ҳалиям унинг қулоғида жаранглаб турибди. Қиз ўша гўдаккинани кўз олдига келтирса бас, чидолмайди...\nЎшанда йигитлар аёл билан қизалоқнинг оғизларига латта тиқишди, оёқ-қўлларини боғлаб полга ётқизиб қўйишди. Сўнгра уйни тинтишаётганида, тўсатдан эшик очилиб... орган ходимлари киришди-ю, ҳаммаларини машинага тиқиб, буёққа олиб келишди. Кейин эшитди, бу тўда анчадан бери талончилик билан шуғулланаркан. Ҳаммаси кузатув остида экан. Мана тўрт ойча бўлди, шунгаям.\nҚизга кеча айтишди. Суд кейинги ҳафтага белгиланибди. Тезроқ бўлақолсайди шу суд. Мана бу жонни олувчи сўроқ-саволлардан қутулармиди. Тергов пайтида худди ўша воқеа яна бошдан такрорлангандай бўлади. Туни билан ухлолмайди. Ўша қизча тушига киради... Ҳа, унинг айби оғир. Жазо ҳам шунга яраша бўлади? Қанча беришаркин унга? Ғайрат акаси ҳам эшитгандир, бу воқеани. Қандай аҳволдайкин ҳозир? Ҳар учрашганларида: “Ўқишни тугатган кунингиз уйингизга совчи жўнатаман”, дерди. Эҳ, икковининг қанча орзулари бор эди-я! Афсус... Ҳаммаси ўзгариб кетди. Энди у қамалиб чиққан “ўғри” қизга қиё ҳам боқмайди. Негаям ўша куни дугонасига эргашди-я!? Нега? Энди эса минг пушаймон қилгани билан барибир кеч бўлди!


Жазолашда боланинг ёшини ҳисобга олинг — Dilkashradio.com\nЖазолашда боланинг ёшини ҳисобга олинг\nАлбатта ҳамма оилалар ҳам жазолашни маъқул кўрмайдилар. Бироқ боланинг қилган ёмон ишини эътиборга олмасангиз, ундан кўз юмсангиз, бола бу ёмон қилиқларини яна ҳам ўстириб бораверади. Болага тўғри-нотўғри деган тушунчалар ёшлигидан ўргатилиши, атайлаб ёмон иш қилганида жазолаш талаб этилади. Жазолашни турли ёшдаги болалар учун турлича қўллаш зарур. Агар 4-6 ёшли фарзандингиз гапингизга қулоқ солмаса, албатта уни жазолашнинг бирор турини топишингиз керак. Бироқ икки ёшли болакай гапингизга кирмаса, буни кечириш мумкин. Чунки икки ёшли болаларда учрайдиган гапга қулоқ солмаслик ҳолати одатий меъёр саналади. Бу ота-онага ўзини кўрсатиш шакли бўлиб, уни исён сифатида қабул қилмаслик лозим.\nДарҳақиқат, биринчи қарашда у исён бўлиб туюлиши мумкин, аммо боладаги бу табиий ҳолат бутунлай бошқача мазмунга эга. Бундай табиий ҳолат учун болани жазолаб ўтириш шарт эмас. Агар бола ҳақиқий исён қилаётган бўлса, дарҳол бунинг чорасини кўриш керак. Ота-она, албатта, унинг ҳар бир ҳаракатини назардан қочирмаслиги хулқини тўғрилашнинг бошқача йўлларини қидиргани маъқул.\nБола улғайгани сари гапга қулоқ солиш қобилияти ривожланиб боради. У тўрт ёшга кирганида гап уқишига умид қилса бўлади. Болалар ота-она бирор нарса айтганида биринчи мартадаёқ бажаришни ўрганишлари керак. Улар ўзларининг ноўрин ҳатти-ҳаракатлари учун қандай жазо берилишини билишлари керак. Ўз талабимизда собит туриш, бу қўполлик қилиш дегани эмас.\nБиз бу билан талабларимиз натижасини кўрмоқчимиз холос. Ўз мақсадимизга эришиш, боламизни тўғри йўлга бошлаш учун меҳр-муҳаббатга асосланган ҳолда иш тутсак, бунинг самараси ҳар доим яхши бўлади. Меҳр-муҳаббатга асосланган қатъийлик ҳеч қачон ғазаб, шовқин-сурон, нохушлик олиб келмайди.\nШу ўринда энг керакли бўлган ҳаётий сабоқни ўзлаштириб олинг. Агар болангизга тўғри тарбия беришни хоҳласангиз, унга меҳр-муҳаббатингизни ҳар доим тўлиғича беринг. Бола нигоҳингиздаги, силаб-сийпалашингиздаги унга қаратилган эътиборни, меҳр-муҳаббатни интизом чоралари билан биргаликда қабул қилмоғи зарур. Улар бир-бирини инкор қилмайди. Қатъийлик меҳр орқали юмшаб кетмайди, аксинча, меҳр қатъийликнинг мақсадга мувофиқ эканлигини таъминлайди.\nҚатъийликнинг етишмаслиги ва хулқ – атворда аниқ чегаранинг бўлмаслиги болада ўзбошимчаликни келтириб чиқаради, меҳр-муҳаббат ва самимият эса бунинг олдини олади.\nТушунган ота-оналар болага бутун меҳр-муҳаббатини берган бўлсалар ҳам, у очиқ исён қилишда давом этса, хулқини ўзгартирмаса, албатта, уни жазолаш керак бўлади. Жазо чоралари, бир томондан, боладаги исённи ўнглаш учун кескин бўлиши, иккинчи томондан эса мумкин қадар нохуш вазиятларни келтириб чиқармаслик мақсадида кучайиб кетмаслиги лозим. Агар оддийгина илтимос қилиш ёки буюриш орқали исённи тўғрилаш мумкин бўлса, бизга бундай кескин жазо чоралари нима учун керак? Агар жазолаш маълум бир вақтга қадар болани ўз хонасига юбориш билан кифояланса – бу жуда аъло иш бўларди.\nБолаларнинг ўсишига ёрдам 135


101 хабари - Olmalik 101 хабари - Olmalik\n1-чорак якуни бўйича таҳлил\n“Олмалиқ КМК” АЖ ОЁХТТЭБ ёнғинларнинг олдини олиш гуруҳи томонидан 2021 йил 1-чораги давомида бир қатор чора-тадбирлар амалга оширилди.\nЖумладан, ОКМК АЖ объектларининг ёнғинга қарши ҳолати тўғрисида ҳамда аниқланган камчиликлар бўйича объект раҳбарларига 33 маротаба ахборотнома юборилди. Корхона радио тармоғи орқали 530 маротаба радио суҳбатлар ўтказилиб, маҳаллий нашрларда 10 та мақола чоп этилди.\nШунингдек, корхонадаги электрогазпайвандчилар, электрик, чилангар ва омборчиларга ёнғин хавфсизлигини янада чуқурроқ ўргатиш мақсадида 18 та жойда 1850 та ёнғин техник минимуми ўтказилди. Масканларнинг кўнгилли ёнғин ўчириш дружиналари билан 238 маротаба машғулот ўтказилиб, унда 1422 киши қатнашди. ОКМКда ёнғин техник комиссиялари билан ҳамкорликда 103 маротаба текширув ўтказилди.\nШахсий фуқаролар турар-жойларида 542 та хонадон 57 та кўп қаватли уйларда мавжуд 4446 хонадоннинг ёнғин хавфсизлиги назоратдан ўтказилди. Назорат жараёнида 677 та носоз печ, агрегат ва электр қурилмалар иши тўхтатилди. Ёнғин хавфсизлиги қоидаларини бузган 105 та раҳбар ва ишчи-хизматчиларга нисбатан 7 225 800 сўм миқдорда маъмурий чоралар кўрилди.\n“ОКМК” АЖ ОЁХТТЭБ инспектори.


Шота Арвеладзе: Нега мухлислар ҳакамни сўкишларига тушунмайман\n12 май, 2019, 01:02\nCoca-Cola Суперлига 8-туридан ўрин олган "Пахтакор" ҳамда "Навбаҳор" жамоалари ўртасидаги ўйиндан сўнг "шерлар" устози Шота Арвеладзе учрашув борасидаги ўз фикрларини билдириб ўтди.\n"Қизиқарли ўйин бўлди. Ундаги азарт, кескинлик ва шиддат юқори эди. Чемпионат етакчилари ўйнашди, вазиятлар, сариқ карточкалар ва голлар. Бу ҳафта нафақат "Пахтакор" учун ҳам худди "Барселона" ва "Аякс"дагидек сингари аламли бўлди. Албатта, бу ачинарли. Алам қилгани шуки, рақибда деярли юз фоизлик вазият юзага келмади. Ҳисоб 2:0га айлангач, жамоа бўшашди.\nШунингдек, бугун "Навбаҳор"ни қўллаш учун келган наманганлик мухлисларни ҳам алоҳида эътироф этиш лозим. Улар ўйин охиригача ўз суюклиларини тинимсиз олқишлаб, қўллаб туришди. Мавсум давом этади. Осон ўйинларнинг ўзи йўқ. Барча баҳс қийин ўтмоқда. "Пахтакор" ўз йўналишида ҳаракатланишни давом эттиради.\nЖорий мавсумда илк бор ғалабани қўлдан чиқарганимизга асосий сабаблардан бири, бу рақибнинг муносиб қаршилиги. Шунингдек, биз жуда эрта бўшашиб, ўйин тизгини қўлдан чиқардик. Натижага ўйнашни бошлаб юборгач, кўпроқ орқага ўйнадик. "Навбаҳор" эса биринчи голни уриб олгач тезда ўйинга қайтди. Балки жамоамизга қийин режим ҳам ҳалақит қилгандир. Чунки ҳар 4-5 кунда ўйин ўтказяпмиз. Бу ҳам ўз таъсирини ўтказмай қолмайди. Шунга қарамай юқори даражада ўйнаётган жамоамизни мақтаб қўймоқчиман. Бу осон эмас. Ҳали айтганимдек, чемпионат давом этади. Биз эса йўл қўйилган хатолардан тегишли хулосалар чиқаришимиз керак. Тайёр ғалабани қўлдан чиқариш аламли. Лекин ҳисоб тенглашгач ҳам жамоамиз футбол ўйнади ва олдинга ўтди. Шундпй бўлсада, биз икки очко йўқотдик\nҲужумчи гол киритиш керак. Аминманки, Марат Бикмаев ҳали ўз сўзини айтади.\nМен нега мухлислар ҳакам тўпни атайин тепиб юборган футболчига сариқ карточка кўрсатса, уни сўкишларига тушунмайман. Футбол академиясидаги ёш тарбияланувчи ҳам хуштакдан кейин тўпни тепиб юбориш мумкин эмаслигини билади ва шундай ҳолат руй берса сариқ карточка тайин эканлиги ҳам уларга равшан. Мухлислар шу вақтда нега ҳакамларни ҳақорат қилишади?\nТўпни аутдан ўйинга киритсак, кимдир хато қилади. Аутдан оффсайд. Лекин биз бунда ҳакамни сўкмаяпмиз-ку", - деди грузиялик мутахассис.


Корея президенти Франция раҳбари ва Австралия бош вазири билан КХДР фитналарини муҳокама қилди\nКорея республикаси президенти Мун Чжэ Ин Франция президенти Эммануэл Макрон ва Австралия бош вазири билан КХДРнинг олтинчи ядро синовини ўтказганига жавоб чораларини муҳокама қилди. Бу ҳақда Ёнхап агентлиги хабар қилмоқда.\nМун Чжэ Ин Макрон билан телефон орқали суҳбатда қайд этганидек, КХДРнинг сўнгги ядро синови аввалгиларидан тубдан фарқ қилади. Жанубий Корея етакчиси "КХДРнинг фитнали сиёсатини қоралаётгани учун Францияга миннатдорлик билдирди". Макрон, ўз навбатида, Мун Чжэ Ин қарашини тўлиқ маъқуллашини таъкидлади. Унинг қайд этишича, жаҳон ҳамжамияти биргаликда Пхеньянни музокаралар даврасига қайтаради.\nМун Чже Ин Австралия ҳукумати раҳбари Малколм Тёрнбулл билан бўлиб ўтказган мулоқотида Сеулнинг бош мақсади жаҳон ҳамжамияти билан биргаликда Пхеньянга босимни кучайтириш эканини билдирди. Тёрнбулл, ўз навбатида, Австралия ҳукумати Пхеньянга босимни кучайтириш борасида сиёсатни давом эттириш истагида эканини, хусусан БМТ ХКнинг янги резолюцияга риоя этилишини таъкидлади.


Никоҳ шартномасини мажбурий қилиб белгилаш яхшиликка олиб келмайди - эксперт\nДеменковнинг сўзларига кўра, бу ерда эр ва хотин томонидан биргаликда орттирилган мол-мулк борасида саволлар туғилиши ва бу кескин эътирозларга сабаб бўлиши мумкин. Чунки ўртада улушлар тенглиги тўғрисида масала ўртага ташланиши мумкин\nТОШКЕНТ, 6 фев - Sputnik. Ўзбекистонда яқин келажакда никоҳ шартномалари барча янги оилалар учун мажбурий бўлиши мумкинлиги ҳақида хабар тарқалган эди. Россиялик адвокат Филипп Деменков эр-хотинни никоҳ шартномасини тузишга мажбурлаш яхшилик билан якун топмаслиги мумкинлигини айтмоқда.\nЎн мингдан ортиқ рўйхатдан ўтказилмаган оилалар аниқланди\n"Агар мамлакатда эр-хотин учун никоҳ шартномаси мажбурий этиб белгиланадиган бўлса, у ҳолда оила кодексидаги тенглик принципидан воз кечиш керак бўлади. Яъни бу оила кодексини тўлалигича қайта кўриб чиқиш, ўзгартириш ва умуман олганда оила институтини ҳам тўлиқ қайта кўриб чиқилишига олиб келиши мумкин. Эркак ва аёлни қонунан никоҳ шартномасини тузишга мажбур этиш - яхшиликка олиб келмайди. Чунки ҳар қандай шартнома сингари никоҳ шартномасини ҳам даъво орқали судда қайта кўриб чиқиш мумкин", - дейди эксперт.\nДеменковнинг сўзларига кўра, бу ерда эр ва хотин томонидан биргаликда орттирилган мол-мулк борасида саволлар туғилиши ва бу кескин эътирозларга сабаб бўлиши мумкин. Чунки ўртада улушлар тенглиги тўғрисида масала ўртага ташланиши мумкин.\nЭксперт шунингдек, Ўзбекистонда никоҳ шартномасини жорий этишга - мажбуриятни кучайтириш дея қаралаётгани ҳам халқаро амалиётга унчалик тўғри келмаслигини билдирди. Сабаби, халқаро амалиётда никоҳ шартномасига мажбурият юки деб эмас, балки имконият сифатида қаралади.\nЯъни шартнома - кейинчалик юзага келиши мумкин бўлган айрим масалаларни тўлиқ бартараф этиш учун имкониятдир.\nАдвокат Деменков Россия қонунчилигидан мисол келтирар экан, бу ерда ҳеч ким ҳеч кимни никоҳ шартномасини тузишга мажбур эта олмаслигини қўшимча қилди.


ТОШКЕНТ – “Браконьерлар фош этилиши керак!” – ekolog\nБЕКОБОД. “Тошкент вилояти Бекобод шаҳридан мурожаат. Биоинспекция неча йиллардан бери рейд ўтказмагани оқибатида табиат талон-торож қилинган.\nЯқинда Бекобод шаҳри инспекцияси тунда рейд ўтказди. Рейд пайтида Сирдарёдан ноқонуний равишда электр қармоқ ёрдамида балиқ овлаётган браконьерлар қўлга олинган. Бундай рейдлар мунтазам ўтказилиши, браконьерларга имкон қолдирилмаслиги керак!”.\nДарҳақиқат, сайёрамиздаги биохилма-хиллик кун сайин қисқариб бормоқда. Олимларнинг фикрича, инсоният тарихидаги бу галги ҳайвонот дунёсининг йўқ бўлиб кетиши ҳисоб бўйича олтинчиси экан. Бундан аввалги беш марта биохилма-хилликнинг йўқолиши оқибатида қандай фожеалар юз берганини тахмин қилиш мумкин. Энг фожеали томони шундаки, бу гал биохилма-хиллик инсонларнинг айби билан йўқолмоқда. Уч авлод кўз ўнгида ҳайвонларнинг оммавий қирилиши юз беради. Бугунги кунда жаҳон мамлакатларининг ҳуқуқ-тартибот идоралари жиноятчиликнинг янги турлари, жумладан, ҳайвонот ва ўсимликлар дунёси билан боғлиқ янги жиноятлар пайдо бўлаётганидан бонг уришмоқда.


Хурматли акциядор “Бухородонмаҳсулотлари” АЖ Сизни 2021 йил 25 март куни соат 14.00да акциядорларнинг навбатдаги Умумий йиғилиши ўтказилиши ҳақида хабардор қилади.\n1. Жамиятнинг номи, жойлашган ери (почта манзили), алока ракамлари, электрон почта ва расмий веб-сайти манзили–“Бухородонмаҳсулотлари” АЖ, Бухоро шаҳри, Халклар Дустлиги кўчаси 9 уй, телефон: (0365) 220-45-17. Жамиятнинг электрон почта манзили: info@buxorodon.uz,, buxorodon73@mail.ru, веб-сайт: BUXORODON.UZ\n2. Умумий йиғилиш ўтказиладиган сана, вақти ва жойи – 2021 йил 25 март, соат 14.00 да, Бухоро шаҳри, Халклар Дустлиги кучаси 9 уй, “Бухородонмахсулотлари” АЖ маъмурий биносида.\n3. Жамият акциядорларининг реестри шакллантириладиган сана – умумий йиғилишини ўтказиш тўғрисида хабардор қилиш учун акциядорлар реестри 2021 йил 9 март ҳолатида ва акциядорлар умумий йиғилишида қатнашиш ҳуқуқига эга жамият акциядорларининг реестри (3 иш куни олдин) 2021 йил 18 март ҳолатида шакллантирилади.\n3. Жамият Кузатув кенгашининг 2020 йилда бажарилган ишлар юзасидан хисоботини тасдиклаш;\n4.2020 йил молия-хужалик фаолияти якунлари буйича жамият бошкарув раисининг хисоботини тасдиклаш;\n5. Узбекистон Республикаси Президентининг 2019 йил 24 августдаги ПК-4426-сонли карори талабларига мувофик 2020 йил якуни буйича бошкарув раисининг ишлаб чикаришни махаллийлаштириш, саноатда кооперация алокаларни кенгайтириш масалалари буйича директорнинг хисоботини тасдиклаш;\n6. 2020 йил якуни буйича жамиятда харидлар жараёнининг шаффофлиги асослилиги, махаллий махсулотларнинг сифат ва нарх буйича белгиланган параметрларга мувофиклигини хисобга олган холда импорт харидларини ва валюта ресурсларидан самарали фойдаланилиши тугрисида ташки аудиторнинг хулосаси тасдиклаш;\n7.Жамият тафтиш комиссиясининг 2020 йил молиявий-хужалик фаолияти якуни буйича хулосасини тасдиклаш;\n8. Жамият ташки аудиторининг 2020 йил молиявий-хужалик фаолияти якуни буйича хулосасини тасдиклаш;\n9.Жамиятнинг 2020 йил молиявий хужалик фаолияти якунлари буйича бухгалтерия балансини, фойда ва зарар хисоб варагини (молиявий натижаларни) тасдиклаш;\n10.Жамиятнинг 2020 йил молиявий хужалик фаолияти якуни буйича соф фойдасини таксимлаш;\n11.Корпоратив бошкарув Кодекси талабларига мувофик жамиятда 2020 йил якуни буйича мустакил ташкилот томонидан утказилган корпоратив бахолаш буйича хулосани тасдиклаш;\n12.Жамиятнинг 2021 йил бизнес режасини тасдиклаш;\n13.Жамият Кузатув кенгаши аъзоларини сайлаш;\n14. Жамият Тафтиш комиссияси аъзоларини сайлаш;\n15.“Жамият Кузатув Кенгаши ва тафтиш комиссияси аъзоларини моддий рағбатлантириши тўғрисида”ги Низомга асосан жамият Кузатув кенгаши ва Тафтиш комиссияси аъзоларини моддий рағбатлантириш;\n16.Жамият бошкарув раиси билан шартномани узайтириш;\n17.Давлат руйхатидан чикарилиб, фаолияти тугатилган юридик шахсларнинг куп йиллардан буён ундирилмасдан келинаётган умидсиз муддати утган дебитор карздорликларни, юридик шахс тугатилганлиги хакидаги тегишли хужжатларга асосан жамият балансидан чикариш;\n18 Жамият балансида улуши булган нон, макарон, кандолат ишлаб чикариш корхоналардан ташкари, барча турдаги корхоналар хамда буш турган бино ва иншоотларни конунчиликда белгиланган тартибда сотиш тугрисида;\n19.2021 йил учун жамият ташки аудиторини хамда унга туланадиган хизмат хаки микдорини тасдиклаш;\n20. 2021 йил хужалик фаолияти даврида АК “Уздонмахсулот” тизимига кирувчи аффиланган шахслар билан тузилиши мумкин булган битимларни маъкуллаш тугрисида.\nАкциядорларнинг умумий йиғилишини ўтказишга тайёргарлик кўрилаётганда Сиз қуйидаги хужжатлар билан танишиб чиқишингиз мумкин:\n1.2020 йил молиявий хужалик фаолияти якуни буйича ташки аудиторининг хулосаси;\n2. Жамиятнинг 2020 йил молиявий хужалик фаолияти якуни буйича бухгалтерия баланси ва молиявий натижалари;\n3. Бошка хужжатлар.\nРўйхатга олиш соат 13.30 да бошланади. Акциядорлар ўзи билан бирга паспорти ва паспортининг нусхаси ёки бошқа шахсини тасдиқловчи хужжат бўлиши шарт. Акциядорларнинг вакилларида белгиланган тартибда расмийлаштирилган ишончнома ва паспорт бўлиши шарт.\n“Бухородонмаҳсулотлари” АЖ Кузатув кенгаши


Ўзбекистонда 22 март куни қандай об-ҳаво бўлиши маълум қилинди - Zamin.uz\n15:33 / 21.03.2021\nЎзбекистонда 22 март куни қандай об-ҳаво бўлиши маълум қилинди\n«Ўзгидромет» 22 март, душанба куни кузатиладиган об-ҳаво маълумотини эълон қилди. Унга кўра Тошкент шаҳрида ҳаво ўзгариб туради, ёғингарчилик кутилмайди. Шамол шарқдан 3-8 метр/секунд тезликда эсади. Ҳарорат кечаси 4-6 даража илиқ, кундузи 17-19 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, баъзи жойларда ёмғир ёғади, момақалдироқ бўлиши мумкин. Шамол шарқдан 7-12 метр/секунд тезликда эсади. Ҳарорат кечаси 2-7 даража илиқ, кундузи 7-12 даража илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 3-8 даража илиқ, кундузи 15-20 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 5-10 даража илиқ, кундузи 15-20 даража илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 2-7 даража илиқ, кундузи 12-17 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Қор кўчиши хавфи бор. Туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 0-5 даража совуқ, кундузи 8-13 даража илиқ бўлади. «Замин» янгиликларини «Вконтакти»да кузатиб боринг\nЯнгиликлар » Ўзбекистон » Ўзбекистонда 22 март куни қандай об-ҳаво бўлиши маълум қилинди


Флунизол | medu.uz - Дорилар ҳақида маълумотлар ўзбек тилида\nHome Йўриқномалар Флунизол\nПрепаратнинг савдо номи: Флунизол-50; Флунизол-150\nёрдамчи моддалар: микрокристалл целлюлоза, тозаланган тальк, сувсиз коллоид кремний диоксиди.\nФлунизол-50 мг: оқ кристалл кукун сақланган, қизил/қизил рангли қаттиқ желатин капсулалар.\nФлунизол-150 мг: оқ кукун сақланган, қизил/қизил рангли қаттиқ желатин капсулалар.\nФлуконазол триазол замбуруғларга қарши воситалар синфининг янги вакили. Замбуруғларнинг цитохром Р450 га боғлиқ ферментларининг фаоллигини сусайтириб, юқориспецифик таъсирга эга. Замбуруғ хужайраларининг ланостеролини эргостеролга айланишини блоклайди; хужайра мембранасининг ўтказувчанлигини оширади, унинг ўсиши ва репликациясини бузади. Флуконазол замбуруғларнинг цитохром Р450 учун юқори танловчиси бўлиб, одам организмида бу ферментларни деярли сусайтирмайди (итраконазол, клотримазол, эконазол ва кетоконазол билан солиштирганда, одам жигари микросомаларида цитохром Р450 га боғлиқ оксидланиш жараёнларини камроқ даражада бостиради). Антиандроген фаолликка эга эмас.\nОппортунистик микозларда, шу жумладан Candida spp. чақирган (шу жумладан иммунодепрессия фонидаги кандидознинг тарқалган шакллари), Cryptococcus neoformans ва Coccidioides immitis (шу жумладан бош мия ички инфекциялари), Micosporum spp. ва Trichophyton spp.; Blastomyces dermatidis, Histoplasma capsulatum чақирган эндемик микозларда (шу жумладан иммунодепрессиядаги) фаол.\nТақсимланишнинг тахмин қилингани хажми (Vd) организмдаги хужайра ташқарисидаги суюқликнинг умумий миқдорига яқинлашади. Плазма оқсиллари билан боғланиши паст -11-12%.\nФлуконазолнинг фармакокинетикаси буйракларнинг функционал холатига аҳамиятли боғлиқ, бунда Т1/2 ва креатинин клиренси (КК) орасида тескари боғлиқлик мавжуд. 3 соат давомидаги гемодиализдан кейин флуконазолнинг плазмадаги концентрацияси 50% га пасаяди.\nФлуконазолнинг фармакокинетикаси вена ичига юборилганида ва ичга қабул қилинганида ўхшаш, бу қабул қилишни биридан бошқасига енгил ўтиш имкониятини беради.\nшиллиқ қаватлари (шу жумладан оғиз бўшлиғи, ҳалқум, қизилўнгачнинг) кандидозини даволаш; кандидурия ва сурункали шиллиқ қаватлар кандидози;\nоғиз бўшлиғининг (протезларни ишлатиш натижасидаги), оғиз бўшлиғи гигиенаси ёки маҳаллий даволаш етарли бўлмагандаги сурункали атрофик кандидози;\nмаҳаллий даволаш етарли бўлмагандаги ўткир ёки қайталанувчи вагинал кандидоз;\nкандидозли баланитни, маҳаллий даволашнинг имкони бўлмаганида даволаш;\nдерматомикоз, шу жумладан оёқ панжаси, тана, чов соҳаси, тирноқлар микози (онихомикоз), кепаксимон темиратки ва тери кандидоз инфекцияларини даволаш;\nтирноқларнинг ўраб олувчи темираткиси (онихомикоз), бошқа даволаш усули тўғри келмаган ҳолларда даволаш учун қўлланилади.\nДори воситаси ичга қабул қилинади.\nСуткалик доза замбуруғ инфекциясининг табиати ва оғирлигига боғлиқ.\nКатталарга криптококкли инфекцияларда флуконазолнинг ўртача дозаси даволашнинг биринчи куни 400 мг суткада 1 мартани, сўнгра 200-400 мг дан суткада 1 мартани ташкил қилади. Криптококкли инфекцияларда даволаш давомийлиги микологик текшириш билан тасдиқланган клиник самарадорлиги бўйича аниқланади ва ўртача 6-8 ҳафтани ташкил қилади.\nОрттирилган иммун танқислиги синдроми бўлган беморларда криптококкли менингитнинг қайталанишларини олдини олиш учун, бирламчи даволашнинг тўлиқ курси тугагандан кейин, препарат суткада 200 мг дозада узоқ давр мобайнида буюрилади.\nТарқалган кандидозда ва бошқа инвазив кандидоз инфекцияларида биринчи суткада препарат 400 мг дозада, сўнгра эса кейинчалик 200-400 мг дан. Даволаш давомийлиги клиник самарадорлигига қараб белгиланади.\nТиш протезларини тақиш билан боғлиқ орофарингеал кандидозда препарат 50 мг дозада суткада 1 марта 10-14 кун давомида буюрилади. Шиллиқ қаватларининг бошқа кандидоз инфекцияларида препарат суткада 50-100 мг дан 14-30 кун давомида буюрилади. Орттирилган иммун танқислиги синдроми бўлган беморларда оғиз бўшлиғи ва ҳалқум шиллиқ қаватининг кандидозини қайталанишларини олдини олиш учун препарат 150 мг дозада ҳафтада 1 марта буюрилади.\nҚин кандидози ва баланитда флуконазол бир марта 150 мг дозада қабул қилинади. Қайталанишларни олдини олиш учун препаратни 150 мг дозада 1 ойда 1 марта буюриш мумкин. Даволаш давомийлиги индивидуал равишда белгиланади ва у 4 ойдан 12 ойгача муддатни ташкил қилиши мумкин.\nОнкологик беморларда цитостатик терапия ва нур билан даволаш вақтидаги кандидозни олдини олиш учун флуконазолнинг тавсия қилинадиган дозаси 50-400 мг суткада 1 мартани ташкил қилади. Тарқалган инфекциянинг юқори хавфида тавсия қилинадиган дозаси кутиладиган нейтропенияни пайдо бўлишидан бир неча кун олдин 400 мг суткада 1 мартани ташкил қилади. Нейтрофиллар сони 1000/мкл дан кўпроққа ошганидан кейин флуконазол билан даволаш яна 7 кун давомида давом эттирилади.\nТери микозида (шу жумладан оёқ панжаси, тана, чов соҳаси ва кандидоз инфекцияларда) доза 150 мг ҳафтада 1 мартани ёки 50 мг суткада 1 мартани ташкил қилади. Даволаш давомийлиги – 2-4 ҳафта, оёқ панжаси микозида – 6 ҳафтагача.\nКепакланувчи темираткида тавсия қилинадиган доза 50 мг суткада 1 марта 2-4 ҳафта давомида.\nОнихомикозда тавсия қилинадиган доза 150 мг ҳафтдан 1 мартани ташкил қилади. Даволаш инфекцияланмаган тирноқ ўсиб чиққунича давом эттирилади. Қўл ва оёқ бармоқларида тирноқни қайта ўсиши учун меъёрда мувофиқ 3-6 ой ва 6-12 ой талаб қилинади.\nЧуқур эндемик микозларда препаратни 200-400 мг дозада 2 йилгача қўллаш талаб қилиниши мумкин. Даволаш давомийлиги индивидуал равишда белгиланади ва кокцидиомикозда 11-24 ойни, паракокцидиомикозда 2-17 ойни, споротрихозда – 1-16 ойни, гистоплазмозда 3-17 ойни ташкил қилади.\nБолаларга 6 ёшдан бошлаб. Дори воситасини катталардаги дозадан юқори суткалик дозаларда буюриш мумкин эмас. Дори воситаси суткада бир марта қўлланади. Катталардагидек, даволаш давомийлиги клиник ва лаборатор самарадорлиги бўйича аниқланади.\nШиллиқ қаватларининг кандидозида препарат биринчи куни тана вазнига 6 мг/кг ҳисобидан, сўнгра суткада 3 мг/кг дан буюрилади.\nТизимли кандидозда ёки криптококкозларда тавсия қилинадиган доза касалликнинг оғирлигига қараб, суткада 6-12 мг/кг ни ташкил қилади.\nИммунитети пасайган болалардаги замбуруғли инфекцияларни олдини олиш учун дори воситаси суткада 3-12 мг/кг дан буюрилади.\nБуйрак функцияси нормал бўлган кекса ёшдаги пациентларга дори воситаси ўртача терапевтик дозаларда буюрилади.\nБуйрак функциясини бузилиши бўлган пациентларда креатинин клиренси минутига 50 мл дан кўпроқлигида препарат ўртача дозада қўлланади. Креатинин клиренси минутига 11 мл дан 50 мл гача бўлганида, ўртача терапевтик дозанинг 50% ни ташкил қилувчи доза қўлланади.\nОвқат-ҳазм қилиш тизими томонидан: кўнгил айниши, диарея, метеоризм.\nАллергик реакциялар: анафилактик реакциялар.\nЮрак-қон томир тизими томонидан: QT интервалини узайиши, пируэт типидаги юрак қоринчалари пароксизмал тахикардияси.\nДерматологик реакциялар: тери тошмаси, Стивенс-Джонсон синдроми, токсик эпидермал некролиз, алопеция.\nҚон яратиш тизими: лейкопения, шу жумладан нейтропения ва агранулоцитоз, тромбоцитопения.\nМетаболик бузилишлар: гиперхолестеринемия, гипертриглицеридемия, гипокалиемия.\nгалактозани туғма ўзлаштиролмаслик, Lapp лактоза танқислиги ёки глюкоза-галактозани мальабсорбцияси синдроми;\nфлуконазол ва цизапридни, астемизол, эритромицин, пимозид, хинидинни ва шунингдек ЭКГ га таъсир қилувчи бошқа воситаларни бирга қабул қилиш;\nфлуконазолнинг дозаси суткада 400 мг дан ошган ҳолларда терфенадин билан бирга қўллаш;\nдори воситасига ёки тузилиши бўйича азолларга яқин бирикмаларга, шунингдек дори воситасининг ёрдамчи моддаларига юқори сезувчанликда қўллаш мумкин эмас.\nФлуконазол билвосита антикоагулянтлар билан бир вақтда қўлланганида протромбин вақти узайиши мумкин (бу кўрсаткични синчиклаб назорат қилиш лозим).\nФлуконазол бир вақтда қўлланганида сульфонилмочевина ҳосилаларининг ярим чиқарилиш даврини узайтириши мумкин, шунинг учун гипогликемия эҳтимолини эътиборга олиш лозим.\nФлуконазол билан бир вақтда қўлланганида фенитоиннинг қон плазмасидаги концентрацияси клиник аҳамиятли даражада ошиши мумкин (фенитоиннинг дозасини камайтириш талаб қилиниши мумкин).\nРифампицин ва флуконазол бир вақтда қўлланганида флуконазолнинг максимал концентрацияси ва ярим чиқарилиш даври пасаяди (бирга қўллашнинг зарурати бўлганида флуконазолнинг дозасини ошириш керак).\nФлуконазол билан бирга қўлланганда рифабутиннинг қон зардобидаги даражаси ошиши ва увеит ривожланиши мумкин.\nФлуконазол билан бир вақтда қўлланганида циклоспориннинг қон плазмасидаги концентрацияси ошиши мумкин (назорат қилиш керак).\nФлуконазол терфенадин ва астемизол билан бир вақтда қўлланганида оғир, ҳаёт учун хавф туғдирувчи аритмиялар ривожланиши мумкин (бундай мажмуани қўллаш мумкин эмас).\nФлуконазол ва цизаприд бир вақтда қўлланганида юрак томонидан ножўя реакцияларнинг ривожланиш ҳоллари, шу жумладан юрак қоринчалар тахикардиясининг пароксизмини таърифланган (бирга қўллаш мумкин эмас).\nФлуконазол зидовудин билан бирга қўлланганида, зидовудиннинг қон плазмасидаги концентрацияси ошиши мумкин (бундай ҳолларда зидовудиннинг ножўя самараларини эрта аниқлаш мақсадида пациент ҳолатини назорат қилиш талаб қилинади).\nФлуконазолни қўллаш теофилиннинг қон плазмасидаги ўртача клиренсини камайишга олиб келади, демак теофиллиннинг токсик таъсирини ривожланиши ва дозасини ошириб юборилишининг хавфи ошади.\nФлуконазол ва такролимусни бир вақтда қабул қилиш, нефротоксик таъсир кўрсатади. такролимус ва флуконазол қабул қилаётган пациентлар кузатув остида бўлишлари керак.\nЦитохром Р450 билан метаболланадиган қисқа таъсир қилувчи бензодиазепинлар ва флуконазол бирга қабул қилинган ҳолда, пациентни доимо кузатиш керак, эҳтимол бензодиазепинларнинг дозасини пасайтириш талаб қилиниши мумкин.\nФлуконазолни экиш ва бошқа лаборатория кўрсаткичларининг натижаларини олиш олдидан буюриш мумкин. Текшириш натижалари олинганида ўтказилаётган даволашни зарурати бўлганида мувофиқлаштириш мумкин.\nДори воситаси қўлланганида кам ҳолларда, дори воситаси бекор қилинганидан кейин ўтиб кетувчи жигарга токсик таъсирлари аниқланган. Дори воситасини қабул қилиш фонида жигар функциясининг кўрсаткичларини назорат қилиш керак. Флуконазолни қабул қилиш билан боғлиқ жигар функциясини бузилишини белгилари пайдо бўлганида дори воситасини бекор қилиш керак.\nТери тошмаси пайдо бўлган ҳолда флуконазолни бекор қилиш лозим.\nФлуконазол цитохром Р450 тизими изоферментлари билан метаболизмга учрайдиган бошқа препаратлар билан бир вақтда қўлланганида, эҳтиёткорликка риоя қилиш лозим.\nДори воситаси қабул қилинганидан кейин бош айланиши ва тиришишлар кузатилиши мумкин, пациентлар автомобилни ва ҳаракатланувчи механизмларни бошқаришдан сақланишлари керак.\nСимптомлари: галлюцинациялар, параноидал ҳулқ, кўнгил айниши, қусиш, диарея, оғир ҳолларда – тиришишлар.\nДаволаш: симптоматик: меъдани ювиш, жадаллантирилган диурез. Гемодиализ 3 соат давомида плазмадаги концентрациясини тахминан 50% га камайтиради.\n50 мг капсулалар: 4 капсула алюмин фольгали ва ПВХ блистерда. Ҳар бир блистер қўллаш бўйича йўриқномаси билан бирга картон қутига жойланган.\n150 мг капсулалар: 1 капсула алюмин фольгали ва ПВХ блистерда. Ҳар бир блистер қўллаш бўйича йўриқномаси билан бирга картон қутига жойланган.\n50 мг капсулалар: 2 йил.\n150 мг капсулалар: 3 йил.\n50 мг капсулалар: рецепт бўйича.\n150 мг капсулалар: рецептсиз.


GoDaddy эмодзили домен номлари савдосини бошлади\n19:44 / 30.10.2016\nДомен номлар регистратори GoDaddy эмодзили бўш манзилларни қидириш ва уларни сотиш хизматини ишга туширди.\nМобиль қурилмалар фойдаланувчилари хизмат сайтига кириб, эмодзи символларини киритиб, домен ном бўшлигини текшириб кўришлари мумкин. Хизмат шунингдек пиктограммали тасодифий манзил бўш эканлигини билишни таклиф қилади. Хизмат эмодзи-манзилни йилига 4,99 долларлик ҳақ учун сотади.\nGoDaddy маълумотига кўра, ҳозирда эмодзили домен номларини фақатгина .ws. домен ҳудудида сотиб олиш мумкин.\nТехник жиҳатдан бундай манзиллардан фойдаланиш имконияти бир неча йилдан бери мавжуд. Бироқ доменлар стандарт компьютер клавиатуралари фақатгина ASCII кодировкасидаги символларни кирита олгани учун унчалик оммабоп бўлмаган. Эмодзи бу тўпламга кирмайди, шунинг учун фойдаланувчиларда доменни манзиллар қаторига киритишда муаммолар вужудга келиши мумкин бўлган.\nCnet маълумотларига кўра, эмодзили домен номларига эҳтиёж интернетнинг мобиль аудиторияси ошгани сайин ошиб борган.\nGoDaddy эмодзили домен номлари


САМАРҚАНД ШАРҚНИНГ БЕБАҲО ГАВҲАРИ » Иштихон овози газетаси\nСАМАРҚАНД ШАРҚНИНГ БЕБАҲО ГАВҲАРИ\nҚадим ва хамиша навқирон Самарқанд шахри халқимизнинг бой тарихи, юксак маданияти ва улкан бунёдкорлик салохиятининг яққол намунасидир. Қадимдан Буюк ипак йулидаги энг йирик илм-фан, маданият, савдо-сотиқ ва хунармандчилик маркази бўлган азим Самарқанд бугун хам ўзининг бетакрор обидалари, гўзал боғлари, мазали нонлари қолаверса шахар аҳлининг мехмондустлиги билан дунё ахлини лол қолдириб келмоқда. Кўкка виқор билан бўй чўзиб турган улуғвор обидалар дунёнинг турли бурчакларидан бу дурдона шахарни ўз кўзи билан кўришга келиб, унинг гўзаллигига махлиё бўлган сайёхларга олис мозийдан хикоялар сузлаётгандек.\nБуюк сохибқирон Амир Темур салтанатининг пойтахти бўлган бу гўзал шахарни хазрат Навоий «Фирдавсмонанд» дея жаннат боғларига қиёсласа, улуғ шоир, шох ва олим З.М.Бобур ўзининг машхур «Бобурнома» асарида Самарқанддек латофат ва гўзалликка бой шахар ер юзида бошқа учрамайди деб таърифлайди.\nИстиқлол йилларида Самарқанд шахрида улкан бунёдкорлик ва ободончилик ишлари олиб борилди. Аждодларимиз заковати ва салохияти махсули бўлган гўзал меъморий обидаларни бешикаст келгуси авлодга етказиш борасида кенг куламли ишлар амалга оширилди. Жумладан, Мирзо Улуғбек, Абу Мансур Мотуридий, Имом ал-Бухорий каби улуғ аллома ва мутафаккирларнинг қадамжолари мухташам зиёратгохларга айланди. 2004 йилда Самарқанднинг тарихий ёдгорликлари ЮНЕСКОнинг «Бутунжахон ахамиятига молик ёдгорликлар» руйхатидан жой олди.\nМамлакатимизнинг биринчи президенти И.Каримов дафн этилган маскан хам нафақат ватандошларимиз, балки дунёнинг кўплаб давлатларидан келаётган зиёратчилар муқаддас қадамжо бўлиб қолди.\nДунё халқлари дўстлигининг тимсоли булган «Шарқ тароналари» халқаро фестивалининг ўтказилиши учун айнан Самарқанд шахрининг танланиши хам бежиз эмас. Зеро, кўхна Самарқанд қадимдан турли элатларни хар жихатдан боғловчи кўприк ва дунё тараққиётига улкан хисса қўшган илм ва маданият ўчоқларидан бири бўлиб келган.


10:45 09.12.2020 (Янгиланган 11:32 09.12.2020)\nБунга қадар амалдаги америка етакчиси Дональд Трамп ушбу ҳужжатга вето қўйиш билан ҳаммани қўрқитиб келган маълум. Сабаби, ҳужжатдаги айрим низомлар Трампга мақбул бўлмаган, аммо конгресс шу кунга қадар Оқ уй раҳбари таҳдидларини инкор этиб келган.\nТОШКЕНТ, 9 дек - Sputnik. Қўшма Штатлар конгрессидаги вакиллар палатаси Россия газ қувурларига қарши санкцияларни назарда тутувчи 2021 йилги Мудофаа бюджетини қўллаб-қувватлади. Овоз бериш натижалари шундан дарак бермоқда, деб хабар қилди РИА Новости.\nУмумий қиймати 740 миллиард доллар бўлган ушбу қонун лойиҳасига биноан, шу жумладан, "Шимолий оқим-2" ҳамда "Турк оқими" газ қувурларига нисбатан, Украинага қурол-аслаҳаларни етказиб беришга, америка ва Россия ҳарбийларининг ҳамкорлигига қарши санкцияларни кенгайтириш, шунингдек, С-400 ЗРК олгани учун Туркияга қарши санкцияларни қўллаш ҳамда Москвага қарши қаратилган бошқа чораларни қўллаш назарда тутилади.\nУшбу ҳужжат қабул қилинишини вакиллар палатасининг 300 дан ортиқ депутатлари маъқуллашган, яъни бу 438 аъзонинг учдан икки қисмидан сал кўпроқни ташкил этади. Бу шуни англатадики, зарурат туғилганида, палата Трамп ветосини енгиши мумкин, аммо бу ишни ҳозирча ушбу қонун лойиҳаси бўйича овоз бермаган сенат ҳам амалга ошириши лозим.\nКонгресс томонидан қонун лойиҳасига "тикиб қўйилган" АҚШда Фуқаролар уруши вақтида Жанубдаги қулдорларга эга бўлган ҳарбий қўмондонлар шарафига номланган ҳарбий базалар номини ўзгартириш истаги америка президентига ёқмаяпти.\nУшбу чоралар тарафдорлари бу ирқчиликка қарши курашда ёрдам беришини таъкидлашмоқда, қарши томонлар эса - ушбу қадамларни "америка тарихи билан ортиқча сарҳисоб қилиш"га йўйишмоқда.\nБундан ташқари, Трамп қонунда ижтимоий тармоқлар ва ОАВларга улар томонидан чоп этилаётган контент учун жавобгарлик чораларини бириктириб қўйилишини талаб қилган. Бу талаблар мудофаага эмас, балки америка етакчиси ва ижтимоий тармоқларнинг шахсий ҳисоб-китобларига тегишли. Twitter, Facebook ва бошқа платформалар кўпдан-кўп ҳолатларда Трамп баёнотини дезинформация ёки шубҳали контент сифатида белгилаб қўяди.\nАҚШ президенти уларни цензура ва сиёсатга таъсир ўтказишга уринишда айблаб келади. Агар ижтимоий тармоқлар ва ОАВ юридик жиҳатдан ўзлари чоп этган мақолаларга жавобгар этиб тан олинса, бу мамлакатда шаклланган анъанани бузади ва масс-медиа ишини чеклаб қўйиши мумкин. Конгресс ушбу масалада Трамп билан якдил эмас.


Бу эса Қарши шаҳрида фаолият юритаётган мазкур ишлаб чиқариш субъектининг якунланган йилда 2 миллион 588 минг АҚШ долларилик тайёр ва яримтайёр маҳсулотларни экспорт қилишида қўл келди.\n— Айни пайтда Латвия, Литва, Польша ҳамда Франция давлатларида ҳам савдо уйлари очиш бўйича шартномалар имзоладик, — дейди қўшма корхона бош директори Равшан Бобожонов. — Шу орқали ташқи бозордаги ўрнимизни мустаҳкамлашга интилаяпмиз. Дарвоқе, биз тайёрлаётган қишки кийимлар, кўйлак ва футболкалар чет элда анча харидоргир бўлиб бораяпти.\nЭътиборлиси, 730 киши меҳнат қилаётган “Cotton Road” жамоаси ўтган йили 17 миллиард сўмликдан ортиқ маҳсулот ишлаб чиқаришга эришди.\nЎн баробар юқори\nШеробод туманилик Нодир Норбеков бунёд этган 50 сотихлик иссиқхонадан анъанавийларига нисбатан ўн баробар ортиқ ҳосил олиш мумкин.\nЭътиборли жиҳати, тадбиркорнинг ойнаванд даласи Жанубий Корея технологияси асосида жиҳозланган бўлиб, бу ерда экинларни озиқлантириш жараёни компьютер ёрдамида амалга оширилади. Яна бир янгилик — махсус минераллар билан бойитилган тупроқ Эстониядан келтирилган. Бу ҳам ҳосил салмоғининг ортишига хизмат қилмоқда.\n— Мажмуамизда йилнинг тўрт фаслида ҳам қишлоқ хўжалиги маҳсулотлари етиштириш мумкин, — дейди мазкур “Шеробод грин фрутс” масъулияти чекланган жамияти иш бошқарувчиси Жуманазар Мирзаев. — Жорий йилда ҳам ана шу технология асосида яна 50 сотих майдонда иссиқхона бунёд этишни режалаштирганмиз.\nАйни пайтда Фарғона вилоятида пойабзал ишлаб чиқаришга ихтисослаштирилган 10 дан зиёд корхоналар фаолият кўрсатмоқда.\nЯқин вақтларгача бу жамоалар хом ашёни мамлакатимизнинг бошқа ҳудудлари ҳамда хориждан келтиришар эди.\nТошлоқ туманида “Менфен-ко” қўшма корхонаси ташкил этилиши билан мазкур муаммо ўз ечимини топди. Ҳозир бу ерда пойабзал учун муҳим ашё — чарм ишлаб чиқарилаяпти. Шу билан бирга, корхонада полиэтилен маҳсулотлар тайёрлаш ҳам ўзлаштирилди. Ана шу икки тармоққа асос солиниши билан корхонада 40 та иш ўрни вужудга келди.


Тожик ёшларининг хорижда диний таълим олиши қийинлашди\nТожик расмийлари мамлакат ёшларининг диний таълим олишлари учун Тожикистонда шароит етарли, деб ҳисоблайдилар.\nТожикистон парламенти қабул қилган янги қонун лойиҳаси ана шундан далолат беради.\n“Виждон эркинлиги ва диний ташкилотлар тўғрисидаги” қонунга қўшимча ва ўзгартишлар киритиш бўйича лойиҳа 25 май куни Тожикистон қуйи палатаси депутатлари томонидан муҳокама қилинди.\nМуҳокамада қатнашган Дин ишлари бўйича қўмита раиси Абдураҳим Холиқов қонунга киритилаётган ўзгартишлардан кўзланган асосий мақсад “тожикистонлик ёшларнинг хорижда диний билим олишларини тартибга солишдан иборат” эканини таъкидлади.\n- Сўнгги йилларда айрим доиралар кўпчилик ёшларни хориж давлатларидаги мадрасаларга жалб этиб, уларнинг тафаккури ва ақидасини ўз аждодлари мазҳабига қарши ғоялар билан булғамоқда. Бу билан улар мамлакатда диний ва маданий хатарлар туғдиришга уринмоқда, - дер экан Дин ишлари бўйича идора раҳбари Холиқов жаноблари қонундаги ислоҳот жамият диний тафаккури ва мамлакат осудалигини ташқи кучлар таъсиридан ҳимоя қилишига ишонишини айтди.\nШу тариқа, Тожикистон парламенти қуйи палатаси бир овоздан бўлмаса-да, янги қонунни тасдиқлади.\nМазкур қонун кучга киргач, хориждаги диний мадраса ва олийгоҳларда таҳсил олишни истаган Тожикистон фуқаролар дастлабки диний таълимни албатта мамлакат ичкарисида олишлари шарт бўлади. Шунинг баробарида хорижда муллаликка ўқишни истаган ҳар бир киши Тожикистон Дин ишлари бўйича қўмитаси ва Таълим вазирлигидан расмий рухсат олиши лозим бўлади.\nТожикистон ҳукумати қошидаги Дин ишлари бўйича қўмита раиси Холиқовдаги маълумотларга кўра, тожикистонлик ёшларнинг мамлакат ичкарисида етарли диний таълим олишлари учун битта Ислом университети ва 19 та мадраса, иккита диний-дунёвий мактаб ва битта гимназия фаолият қилмоқда.\nРасмийга кўра, бу билим даргоҳларида 6 минггача талабанинг диний таълим олиши учун барча шароитлар бор.\nЯна янги қонундаги ўзига хос жиҳатларга қайтадиган бўлсак, бундан буён ёшларнинг қайси давлатда диний таълим олишини Тожикистон ҳукумати белгилаб беради. Яъни тожикистонлик йигит-қизлар аввалгидек ўзлари истаган мамлакатда ўқиш ҳуқуқидан мосуво бўлади.\nТожикистон Ислом уйғониш партиясидан парламентда вакил Муҳиддин Кабирий мазкур ҳужжат фуқароларнинг диний таълим олишдаги эркинликларини ҳар томонлама чеклайди, деган фикрда.\n- Биз Ислом уйғониш партиясидан икки вакил қонунга киритилган қўшимча ва ўзгартишларни қувватламадик. Чунки бу қонун ёшларимизнинг диний маълумот олишларини чигаллаштиради, - дейди Муҳиддин Кабирий.\nАснода мустақил таҳлилчилардан айримлари фуқароларнинг хорижда диний таълим олишлари учун рухсатномани қонунийлаштириш жамиятда коррупциянинг янада кенгроқ қулоч ёзишига имкон яратади, деган ишончда.\n- Хорижга бориб ўқишни хоҳлайдиган ёшлар кўпчиликни ташкил қилади. Улар мамлакат ташқарисида таҳсил олишлари учун давлатнинг иккита идорасидан рухсат олишларини мажбурий қилиб қўйишлик коррупция эшигини янада кенгроқ очишга шароит туғдириши табиий, - дея мулоҳаза билдиради мустақил таҳлилчи Абдуазим Абдуваҳоб.\nМазкур қонунга ўзгартиш ва қўшимчалар киритилиши давлат раҳбари Имомали Раҳмон кўрсатмаси асосида хорижда ўқиётган тожикистонлик ёшларнинг юртига мажбурий қайтарилаётгани бир вақтига тўғри келди.\nЎтган йили Хатлон вилоятига иш сафари чоғида президент Имомали Раҳмон мамлакат ташқарисидаги мадрасаларда ўқиётган ёшлардан экстремист ва ҳатто террорист тайёрланаётганидан ташвишдалигини айтиб, ота-оналарга ўз фарзандларини чақириб олишни тавсия қилганди.\nДин ишлари бўйича қўмита расмий маълумотларига кўра, шу кунгача хорижда таҳсил олган 2388 нафар тожикистонликнинг 1065 нафари юртига қайтарилган.\nХорижда таҳсил олишдан мосуво бўлган ёшлардан саккиз нафарининг ота-онаси устидан фарзандларини мажбурий равишда чет элга ўқишга юборгани учун айни пайтда жиноий иш очилган.


Ford АҚШ, Канада ва Мексикада Fusion ва Mercury Milan моделидаги 452 мингта автомобилни ортга қайтариб олмоқда\n22:22 / 23.11.2015\nАҚШнинг Ford автомобилсозлик корпорацияси АҚШ, Канада ва Мексикада Fusion ва Mercury Milan моделидаги 452 мингта автомобилни ёнилғининг оқиб кетишига олиб келиши мумкин бўлган носозлик сабабли ортга қайтариб олмоқда. Бу ҳақда АҚШ компаниясининг расмий вакиллари маълум қилдилар.\n2008 йилдан 2011 йилгача ишлаб чиқарилган Fusion ва Mercury Milan моделидаги машиналар қайтариб олинмоқда. Ford техник мутахассисларининг маълумотларига кўра, бу машиналарнинг ёнилғи тизимидаги клапанларидан бири носоз бўлиши мумкин. Шу сабабли ёнилғи бакида босимнинг хавфли алмашиши хавфи бор бўлиб, у ёнилғи оқиши ва алангаланишга олиб келиши мумкин.\nFord’нинг таъкидлашича, ҳозирча ушбу носозлик билан боғлиқ бирорта йўл-транспорт ҳодисаси қайд этилмаган.\nҚайтариб олинадиган машиналардан 411 мингтага яқини АҚШда, 24 мингтаси Канада ва 7 мингтаси Мексикада жойлашган.\nБундан ташқари, Ford Огайо штатидаги заводида 2015 йилнинг 29 июнидан 3 сентябригача йиғилган 13 та F-650 юк машинасини чақиртириб олмоқда. Маълумотларга кўра, ушбу машиналарнинг бошқарув тизимида нуқсонлар бўлиши мумкин.


10 май 2021, Тошкент вақти: 10:50\n1994 йилнинг 30 ноябрида Би-би-си Жаҳон хизмати ўз тарихида илк бор ўзбек тилидаги дастурни эфирга узатган эди.\nЎша вақтда Ўзбекистон расмий матбуотида мазкур дастур ҳақида илиқ фикрлар айтилган.\nЛондондаги ҳамкасбларимиз хизмат қилаётган ўзбекча дастур 20 ёшга тўлиши муносабати билан Би-би-си Марказий Осиë хизмати бош муҳаррири Ҳамид Исмоил билан суҳбатлашдик.\nБундан 20 йил олдин ҳавога узатилган илк дастур муҳаррири бўлган Ҳамид ака ўша даврларни “асал ойи” сифатида эслади:\n- Ўша пайтда Ўзбекистон дунëга очилаëтган бир давр эди. Ярим соатлик ўзбекча дастур яхши қаршиланди. Ўзбекистонда ўрта тўлқинда эфирга чиқар эдик. Шу ишга бош-қош бўлганимдан ўзимни бахтиëр ҳис қиламан. Ўша пайтларни асал ойи каби эслайман¸ деди суҳбатдошимиз.\nОзодлик билан суҳбатда Ҳамид Исмоил Би-би-си Жаҳон хизматининг ўзбек тилидаги эшиттиришларидан кўзланган мақсад ҳақида гапирар экан, жумладан бундай деди:\n-1946 йилдан бери собиқ Cовет ҳудудларига рус тилида эшиттириш олиб борган Би-би-си Жаҳон хизмати Совет Иттифоқи тарқалганидан кейин мустақил бўлган республикалар тилида эшиттиришлар беришни йўлга қўйди. Шу маънода Ўзбекистон мустақиллиги қўллаб-қувватланди. Бундан Британияга қандай манфаат бор, деб сўрадингиз. Манфаат ¸ дуруст ва тарафсиз аҳборот етказиб беришдадир. Айнан шу боис Британиянинг обрў-эътибори ортади. Бунинг ортида бошқа манфаат йўқ, дейди суҳбатдош.\n2014 йилнинг биринчи апрелига қадар Британия ташқи ишлар вазирлиги грантлари асосида ишлаб келган Би-би-си Жаҳон хизмати ҳозир фақат Британия солиқ тўловчилари ҳисобидан фаолият олиб боради. Бу янги ҳолат Би-би-си Ўзбек хизмати учун нимани англатишини Ҳамид Исмойил тушунтириб берди:\n- Ҳозир биз оддий британияликлар тўлаëтган ва "Би-би-си солиғи" аталмиш маблағ эвазига ишлаймиз. Ўзи оддий британияликлар ҳайрия қилишни яхши кўради. 5 фунт пулни Африкадаги очларга етсин, деб почтага бориб тўлаб юришади. Шу маънода биз оддий британияликлар молиялаëтган халқ радиосига айландик холос¸ дейди суҳбатдош...\nҲамид Исмоилов билан суҳбат\nИмперия овозидан Жаҳон ҳизматига айланган Би-би-си\nШу кунда 26 тилда эшиттириш бераëтган Би-би-си Жаҳон хизмати 1932 йили империя овози ўлароқ BBC Empire Service номи билан инглиз тилида эфирга чиққан эди.\nШу кунларда 20 ëшга кирган Ўзбекча Би-би-сини ёши 60 дан ошган Озодлик жамоаси қизғин қутлайди. Бу навқирон жамоага муваффақиятлар тилайди.


06:03 29 Ноябр 2020\n14:50 24.04.2020 Ҳавола олиш\nЎзбекистонда яна бир бемор коронавирусдан вафот этди. Ангрен шаҳрида яшовчи аёл вафот этган саккизинчи бемор бўлди.\nТОШКЕНТ, 24 апр — Sputnik. Ўзбекистонда коронавирус инфекциясидан саккизинчи ўлим ҳолати қайд этилди. Бу ҳақда Соғлиқни сақлаш вазирлиги хабар қилди.\nАнгрен шаҳрида яшовчи Ф. (аёл) вилоят юқумли касалликлар шифохонасига ўта оғир аҳволда ётқизилган ва сунъий нафас олиш аппаратига ҳам олинган. Тезкор диагностик таҳлиллардан сўнг беморда Covid-19 коронавирус инфекцияси аниқланган.


“Ўзбекнефтгаз”: Маҳаллийлаштириш дастури доирасида ўтган йилнинг шу даврига нисбатан 830,1 млрд. сўмга кўпроқ маҳсулотлар ишлаб чиқарилиб, белгиланган режа 175,5 фоизга бажарилди (Фото) — Teletype\n“Ўзбекнефтгаз”: Маҳаллийлаштириш дастури доирасида ўтган йилнинг шу даврига нисбатан 830,1 млрд. сўмга кўпроқ маҳсулотлар ишлаб чиқарилиб, белгиланган режа 175,5 фоизга бажарилди (Фото)\n“Ўзбекнефтгаз” АЖ томонидан жорий йилда маҳаллийлаштирилган маҳсулот ишлаб чиқариш, импорт ҳажмини қисқартириш ва тармоқ ҳамда ҳудудий корхонлар билан кооперация алоқаларини йўлга қўйиш борасида салмоқли натижаларга эришиб келмоқда.\nХусусан, маҳаллийлаштириш дастури доирасида умумий қиймати 959,4 млрд. сўм бўлган (режага нисбтан 175,5 фоиз) ёки ўтган йилнинг шу даврига нисбатан 830,1 млрд. сўмга кўпроқ маҳсулотлар ишлаб чиқарилди. Йил якуни бўйича 1 250 млрд. сўмлик (режага нисбатан 145,6 фоиз) маҳсулот ишлаб чиқарилиши кутилмоқда.\nДастурга кўра, жами 13 хил турдаги янги маҳсулотлар ўзлаштирилиб, ҳисобот даврида 687,9 млрд. сўмлик маҳсулот реализация қилинди. Шундан 3,14 млн. АҚШ долларига тенг маҳсулотлар экспортга йўналтирилди.\nЖорий йилнинг апрель ойида Бухоро нефтни қайта ишлаш заводи негизида Евро 4,5 стандартидаги дизель ёқилғиси ва августда эса Муборак газни қайта ишлаш заводида суюлтирилган газ ишлаб чиқаришнинг қувватларини ошириш лойиҳалари ишга туширилди.\nМаҳсулот реализацияси ва маҳаллий товарларга бўлган талабни инобатга олган ҳолда жамият томонидан кейинги ҳисобот йилидаги иш режасига кўра, маҳаллий ишлаб чиқарувчилар билан бирга маҳсулотларнинг янги турларини ўзлаштириш кўзда тутилмоқда. Унга кўра 2021 йилда 20 та лойиҳа доирасида умумий қиймати 3 076,8 млрд. сўмлик ёки жорий йил кўрсаткичига нисбатан 300,2 фоиз кўпроқ маҳсулот ишлаб чиқарилиши режалаштирилган.\nИмпорт ўрнини босувчи маҳаллий маҳсулотларга бўлган талабни қондириш ва импортни қисқартириш дастури доирасида қиймати 214,6 млн. АҚШ долларлик маҳсулотлар импорти ўрни қопланди. Бу эса ўз ўрнида дастур режасининг 112,3 фоизга бажарилиши, шу жумладан 187,8 млн. АҚШ доллари – маҳаллийлаштириш ҳисобига ва 26,9 млн. АҚШ доллари – тармоқлараро коорперация алоқаларининг йўлга қўйилиши ҳисобига амалга оширилди.\n“Ўзбекнефтгаз” АЖ Бошқаруви раисининг ташаббуси билан “Тармоқ-ҳудуд” тамойилига асосланган кооперация алоқалари ўрнатилди. Ушбу алоқалар самараси ўлароқ ҳозирда маҳаллий ишлаб чиқарувчиларни топиш, уларнинг ишлаб чиқариш қувватлари ва техник имкониятларини чуқур ўрганиш, маҳсулотларнинг янги турларини ўзлаштиришда кўмаклашиш ва албатта улар билан кооперация алоқаларини ўрнатиш муҳим вазифа этиб белгиланган.\nТармоқлараро кооперация алоқаларини кенгайтириш, импорт маҳсулотларига бўлган талабни босқичма-босқич камайтириш бўйича ягона электрон кооперация портали орқали "Ўзбекнефтгаз"АЖ ва маҳаллий ишлаб чиқарувчилар ўртасида 522,4 млрд.сўмлик 1540 та шартномалар имзоланди. Харид қилинган маҳсулот ва хизматлар республиканинг 12 та вилоятини қамраб олиб, 200 дан ортиқ тадбиркорлик субъектларини ўз ичига олади.\nИмпортдан харид қилинган 20 турдаги янги маҳсулот турларини ўзлаштириш бўйича йўл хариталари ишлаб чиқилиб, уларни амалга ошириш натижасида йил охирига қадар 6 млн. долларлик импорт ҳажми қисқартирилади.\nЖумладан, апрель-июль ойларида “Глобал Хим Реагент” МЧЖ томонидан ишлаб чиқарилган маҳсулот Муборак нефть ва газ қазиб чиқариш бошқармаси қудуқларида ва газни комплекс тайёрлаш технологик қурилмасида ҳамда Ўртабулоқ-МГҚИЗ газ қувурларида ингибитор коррозия кимёвий реагенти саноат-тажриба синовларидан ўтказилиб, ижобий натижа кўрсатди.\n“Chilon Lubricants” МЧЖ томонидан редукторлар учун мўлжалланган “Chilon NVI S 680” маркали синтетик мойи ишлаб чиқарилди. Июль ойида “Uz-Kor Gas Chemical” қўшма корхонаси томонидан ушбу маҳаллий мой импорт аналоги параметрларига мослиги аниқланди. Синтетик мойини гранулаларни қуритиш ускунасида саноат-тажриба синовларини ўтказиш жорий йилнинг ноябрь ойига режалаштирилган.\nЖорий йилнинг май-июнь ойларида “Shturval” МЧЖ томонидан Муборак газни қайта ишлаш заводида маҳаллий активлаштирилган кўмир саноат тажриба синовларидан ўтказилди ва ижобий натижага эришилди.\n“Shturval” МЧЖ томонидан ишлаб чиқарилган маҳаллий NaA маркали цеолитлар ҳозирда “УзКФИТИ” илмий-тадқиқот институти лаборатория синовларидан ўтказилмоқда. Синов ишлари ижобий натижалари асосида ноябрь ойида саноат-тажриба синовлари ўтказиш режалаштирилган.\n“Спарт Систем” МЧЖнинг босим ўлчагичлари ва босим фарқи ўлчаш датчиклари Бухоро нефтни қайта ишлаш заводи, Шўртан, Муборак нефть ва газ қазиб чиқариш, Устюрт газ қазиб чиқариш бошқармаларида саноат-тажриба синовлари ўтказилди. Унинг ижобий натижалари асосида 16 июль куни “Ўзстандарт” агентлиги томонидан маҳсулотларга мувофиқлик стандарти олинди.\nШунингдек, “Стандарт Прибор” МЧЖнинг “Floread” русумли газ, суюқлик ва пар сарфи ўлчагичлари, “Jizzakh Him Plast” ҚК МЧЖнинг “HIGH FLOW” русумли фильтрлари, “Shturval” МЧЖнинг СaA маркали цеолити, “Gidro Stanko Servivis” МЧЖнинг нефт ва газ ускуналарини ўзлаштириш бўйича ишлар амалга оширилмоқда.\nШу билан бир қаторда, инновацион ишланмаларни ривожлантириш ва ишлаб чиқаришга тадбиқ этиш, шунингдек, илм-фан соҳасидаги кадрларни тайёрлаш мақсадида тармоқ корхоналари негизида илмий-тадқиқот марказини ташкил этиш концепцияси ишлаб чиқилмоқда.\nМазкур илмий-тадқиқот марказларида илмий ишланмалар, энергетика, нефть ва газ соҳасида жаҳон тенденциясига мос инновацион лойиҳалар ва уларни патентлаш, ёш кадрларни соҳага илмий ёндашиш кўникмаларини шакллантириш ва малакали кадрларнинг илмий квалификациясини янада ошириш каби бир неча йўналишлар қамраб олинади.\nБундан ташқари янги инновацион ишланмаларни қўллаб-қувватлаш мақсадида республиканинг бир қатор илмий-тадқиқот институтлари билан ҳамкорлик ўрнатилган. “УзКФИТИ” билан “Газлар ва суюқликларни қуритиш ва тозалашда қўлланиладиган алюмооксид адсорбентларни шакллантириш қонуниятларини ўрганиш ва синтезлаш омилларини ишлаб чиқиш” лойиҳаси шулар жумласидандир. Шунингдек, Умумий ва ноорганик кимё институти олимлари томонидан “Водород сульфидидан импорт ўрнини босувчи натрий сульфид олиш технологияси”, “Водород сульфидидан импорт ўрнини босувчи одорант олиш технологияси” борасида олиб борилаётган илмий ишларни амалга оширишда амалий ёрдам кўрсатилмоқда.\n“Ўзбекнефтгаз” АЖ тармоқ корхоналарининг тайёр маҳсулотлари, уларга талаб этиладиган хомашё, бутловчи буюм ва материалларнинг онлайн кўргазмасини яратиш лойиҳаси сайти тайёрланди. Ҳозирги кунда сайт тест режимида фаолият юритмоқда, унга 1 500 дан зиёд маҳсулотлар намуналари юкланди. Онлайн кўргазма ўз ичига ҳар-бир маҳсулотнинг виртуал 360 градусли кўриниши, шунингдек, маҳсулотнинг техник тавсифи тўғрисидаги тўлиқ маълумотларни олиши белгиланган. Бу эса ўз навбатида маҳаллий ишлаб чиқарувчилар билан кооперация алоқаларини ўрнатишда интенсивлик ва оперативлик каби омилларнинг ривожланишига ижобий туртки бўлиб хизмат қилади.\nМаълумот учун: Онлайн кўргазма алоҳида электрон платформа кўринишида ишлаб чиқилиб, маҳаллий ишлаб чиқарувчиларни “Ўзбекнефтгаз” АЖ таркибидаги ҳар бир корхона эҳтиёжи учун зарур бўладиган моддий-техник ресурслар билан кенгроқ таништириш мақсадида ташкил этилмоқда. Кўргазмадан “Ўзбекнефтгаз” АЖ таркибидаги корхоналар томонидан ишлаб чиқарилаётган саноат маҳсулотлари ҳамда улар эҳтиёжи учун зарур бўладиган маҳсулотлар, бутловчи қисм ва материаллар ўрин олади.\nУшбу кўргазма кейинчалик республика ягона электрон кооперация портали (cooperation.uz) ҳамда “Ўзбекнефтгаз” АЖ томонидан жорий этилаётган SAP ARIBA автоматлаштирилган тизимларига интеграция қилинади. Бундан ташқари жамиятнинг расмий веб-сайтида доимий равишда жойлаштирилади.\nOctober 19, 2020, 08:48


Моуриньо ЕЧЛга қайтмоқда, Зидан «ПСЖ»дан қасос олмоқчи. Кун ўйинлари анонси\nСешанба оқшомида Чемпионлар лигасининг 5-тур учрашувлари доирасида 4та гуруҳда 8та ўйин бўлиб ўтади.\nТерма жамоа билан Европа чемпионатига чиққанидан сўнг Бэйл майдонда ўз мамлакати байроғи билан пайдо бўлди, унда шундай кетма-кетликда ёзилганди: «Уэльс, гольф, Мадрид. Шу тартибда». Уэльслик футболчининг «Реал» билан муносабатлари совуқлашганига анча бўлган, аммо ҳали бундай манифестни дунё кўрмаганди. Якшанба куни Бэйл «Реал Сосьедад»га қарши ўйинни захирада бошлади, аммо иккинчи бўлимда майдонга туширилди. У ҳар тўпга тегинганида ҳуштакбозлик қилишди, трибунада эса шундай баннерни кўтаришди: «Родриго, Винисиус, Лукас Васкес, Бэйл. Шундай тартибда».\n«Реал» ўйинда ғалаба қозонди, Зинедин Зидан фанатларнинг ҳаракатини қоралади, Уэльс байроғи билан боғлиқ ҳолат бўйича эса ўйиндан аввалроқ муносабат билдириб бўлганди: «Мени клубдан ташқаридаги ишлар қизиқтирмайди». Афтидан, Бэйлни мураббий кечирган, аммо фанатлар эмас. Бугун «ПСЖ»га қарши ўйинда у асосий таркибдан ўрин олмаса керак, ахир уни «Сантьяго Бернабеу» олқишлаб кутиб олмаслиги тайин.\n«Реал» учун бу муҳим ўйин, ахир жамоа ҳали 1/8 финал йўлланмасини кафолатлагани йўқ — назарий жиҳатдан «Брюгге»да мадридликларни қувиб ўтиш имконияти бор. Агар «Реал» Париждаги каби ўйнаса плей-оффга чиқмагани маъқул: ўшанда «Қироллик клуби» 0:3 ҳисобида тор-мор этилган, қолаверса бу ўйинда «ПСЖ» сафида на Неймар, на Мбаппе ва на Кавани бор эди. Ҳозир бу уч футболчининг барчаси майдонга тушишга тайёр, демак ўйин янада қизиқроқ бўлади. Мбаппе ва Неймар ҳали ҳам «Реал»га ўтиши мумкин — бу эса ўйиндаги яна бир интрига.\nЖозенинг илк уй учрашуви қандай кечади?\n«Тоттенҳэм» бош мураббийи сифатидаги илк матбуот анжуманида Жозе Моуриньодан ЕЧЛ финалидаги мағлубият жамоага қандай таъсир қилгани бўйича савол сўралди. Португалиялик мутахассис шундай жавоб қайтарди: «Билмайман, мен ҳеч қачон Чемпионлар лигаси финалида ютқазмаганман».\nЕвропадаги асосий турнирга қайтиш олдидан Моуриньо журналистлар билан яна учрашди. «Бу – ҳамма ғалаба қозонишни истаган турнир. Бу турнирда ғолиб бўлиш ҳаммага ҳам эмас, лекин мен буни икки марта уддаладим. Учинчисини ҳам қўшиб қўйишни истайман», — дея қайд этди «Тоттенҳэм»нинг янги бош мураббийи.\nАлбатта, мураббийнинг бу сўзларига ҳамма мийиғида кулиб қўйди, ахир «шпорлар» яқиндагина ўз майдонида «Бавария»га 2:7 ҳисобида ютқазиб қўйганди ва жамоа ҳали плей-офф йўлланмасини ҳам қўлга киритмаган. Бунинг учун лондонликлар аввалоқ «Олимпиакос»ни ўз майдонида мағлуб этиши керак — шунда «Црвена Звезда» ва «Бавария» ўртасида параллел кечадиган учрашув натижаси аҳамиятсиз бўлади. Дарвоқе, бу ўйин Моуриньо учун клуб мухлислари қаршисидаги илк ўйин бўлади, шундай экан жамоанинг очко йўқотишга ҳаққи йўқ.\n«Локомотив» ва «Байер» ўртасидаги ўйин якунланиши билан «Ювентус» Туринда бу икки жамоа тақдирини ҳал қилиш учун ўйин бошлайди. Итальянлар клуби баҳорда ҳам Чемпионлар лигасидаги иштирок этишини ҳал қилган, «Атлетико» ўз ҳолатини қийинлаштирган — 4-турда Леверкузендаги мағлубият мадридликларнинг 1/8 финалга йўл олиши имкониятини пасайтирган.\nКриштиану Роналду ўйнашга тайёр. Маурицио Сарри икки ўйинда уни барвақт алмаштиргач норозилигини очиқ билдирган футболчини учинчи ўйинга туширмай қўя қолди. Бугун ҳамма «Ювентус» етакчиси бошланғич таркибга қайтишини кутмоқда. Итальян нашрлари Роналду 100 фоизга тайёр эмаслигини ёзмоқда, «Атлетико» учун эса ушбу форвард майдонда бўлмагани дуруст: у «матрасчилар»га қарши 34 ўйинда жами 25 гол уриб улгурган. У бу оқшомда статистикани янгилайдими?\nЕвропа Чемпионлар Лигаси. 5-тур.\nТВ-трансляция: «Futbol TV»\nЎйнамайди: Хамес (жароҳат), Васкес (жароҳат), Асенсио (жароҳат), Винисиус Жуниор (мураббийлар қарори), Начо (мураббийлар қарори)\nЎйнамайди: Шупо-Мотинг (жароҳат), Эррера (жароҳат), Керер (жароҳат), Кюрзава (номаълум)\nСўроқ остида: Верратти\n«ГАЛАТАСАРОЙ» - «БРЮГГЕ»\nЎйнамайди: Акгюн (дисквалификация), Нзонзи (дисквалификация), Фалькао (жароҳат), Андоне (жароҳат), Луйиндама (жароҳат), Озбайроқли (жароҳат)\nЎйнамайди: Вормер (дисквалификация), Митрович (жароҳат)\n«ТОТТЕНҲЭМ» - «ОЛИМПИАКОС»\nЎйнамайди: Дэвис (жароҳат), Льорис (жароҳат), Ворм (жароҳат), Ламела (жароҳат)\nСўроқ остида: Ндомбеле (жароҳат), Вертонген (жароҳат)\nЎйнамайди: Белич (дисквалификация), Юнус (дисквалификация), Сиссе (инфекция)\nЎйнамайди: Боачи (жароҳат), Вуканович (номаълум)\nСўроқ остида: Гобелич (жароҳат)\nЎйнамайди: Арп (жароҳат), Эрнандес (жароҳат), Зюле (жароҳат)\n«МАНЧЕСТЕР СИТИ» - «ШАХТЁР»\nЎйнамайди: Агуэро (жароҳат), Браво (дисквалификация), Сане (жароҳат), Ляпорт (жароҳат), Зинченко (жароҳат)\nСўроқ остида: Давид Сильва (жароҳат), Родриго (жароҳат)\nЎйнамайди: Марлос (дисквалификация), Тайсон (номаълум), Дентиньо (номаълум)\nСўроқ остида: Соломон (жароҳат)\n«АТАЛАНТА» - «ДИНАМО» Загреб\nЎйнамайди: Сапата (жароҳат)\nЎйнамайди: Моро (дисквалификация), Андрич (жароҳат), Куленович (жароҳат), Лешкович (жароҳат)\nСўроқ остида: Адеми (жароҳат), Гояк (жароҳат)\nТВ-трансляция: «UzReport TV»\nЎйнамайди: Дуглас Коста (жароҳат)\nСўроқ остида: де Лихт (жароҳат), Бернардески (жароҳат), Алекс Сандро (жароҳат), Рабьо (жароҳат), Роналду (жароҳат)\nЎйнамайди: Савич (жароҳат), Коста (жароҳат), Врсалько (жароҳат), Хименес (жароҳат)\n«ЛОКОМОТИВ» - «БАЙЕР»\nЎйнамайди: Жоау Мариу (жароҳат), Жорджевич (жароҳат)\nСўроқ остида: Чорлука (жароҳат), Игнатьев (номаълум), Смолов (жароҳат)\nЎйнамайди: Амири (дисквалификация), Хаверц (жароҳат), Похьянпало (жароҳат), Синкгравен (жароҳат), Вайзер (жароҳат)


Фермер, деҳқон хўжаликлари ва томорқа ер эгалари кенгаши конференцияси бўлиб ўтди.\nМамлакатимиз Президентининг жорий йил 9 октябрдаги «Фермер, деҳқон хўжаликлари ва томорқа ер эгаларининг ҳуқуқлари ва қонуний манфаатларини ҳимоя қилиш, қишлоқ хўжалиги экин майдонларидан самарали фойдаланиш тизимини тубдан такомиллаштириш чора-тадбирлари тўғрисида»ги Фармонида фермер, деҳқон хўжаликлари ва томорқа ер эгаларининг ҳуқуқлари ва қонуний манфаатларини ҳимоя қилиш каби устувор вазифалар белгиланган.\nУшбу Фармон ижросини тўлиқ ва сифатли таъминлаш мақсадида Ўзбекистон Республикаси Президентининг «Фермер, деҳқон хўжаликлари ва томорқа ер эгалари фаолиятини янада ривожлантириш бўйича ташкилий чора-тадбирлар тўғрисида»ги қарори эълон қилинди.\nУшбу ҳужжатда Ўзбекистон фермер, деҳқон хўжаликлари ва томорқа ер эгалари кенгашининг 2017 йил 22 сентябрь куни ўтказилган таъсис конференциясида белгиланган асосий вазифалар ва фаолият йўналишлари мустаҳкамлаб қўйилди.\nМАИШИЙ ЧИҚИНДИЛАР билан боғлиқ ишлар тизимли ташкил этилади\nЮртимизда аҳоли пунктларининг санитария ҳолатини яхшилаш, маиший чиқиндиларни тўплаш, ташиш, қайта ишлаш, утилизация қилиш ва кўмиш ишларининг самарадорлигини оширишга алоҳида эътибор кучайтирилмоқда. Президентимизнинг шу йил 21 апрелдаги «2017-2021 йилларда маиший чиқиндилар билан боғлиқ ишларни амалга ошириш тизимини тубдан такомиллаштириш ва ривожлантириш чора-тадбирлари тўғрисида»ги қарори ҳам юртимизда экология ва санитария муҳитини янада яхшилаш, аҳоли саломатлигини мустаҳкамлаш, шаҳар ва қишлоқларимизнинг янада обод ва кўркам бўлиши учун муҳим дастуруламал бўлиб хизмат қилади.\nУшбу муҳим ҳужжат билан вилоятлардаги экология ва атроф – муҳитни муҳофаза қилиш бошқармалари ҳузуридаги «Тоза ҳудуд» давлат унитар корхоналарининг самарали фаолият юритиши учун муҳим вазифалари белгилаб берилди.\nЖорий йил 28 сентябрдаги вилоят ҳокимининг «Вилоятдаги қаттиқ маиший чиқиндиларни ташиб чиқариш хизматини кўрсатиш бўйича янги тарифларини тасдиқлаш тўғрисида»ги қарори билан вилоятда қаттиқ маиший чиқиндиларни ташиб чиқариш бўйича санитар-тозалов хизматининг чекланган тарифи аҳоли учун бир кишига ойига-2000 сўм, юридик истеъмолчиларга-30000 сўм этиб белгиланди.\nИСТИҚБОЛЛИ ЛОЙИҲАЛАР бандлик ва аҳоли даромадларини оширишга хизмат қилмоқда\nМакроиқтисодий барқарорликни янада мустаҳкамлаш, юқори иқтисодий ўсиш суръатларини сақлаб қолиш, иқтисодиётнинг етакчи тармоқларини модернизация ва диверсификация қилиш ҳисобига ишлаб чиқарилаётган маҳсулотларнинг рақобатбардошлигини ошириш ва бунинг эвазига мамлакат экспорт салоҳиятини кучайтириш 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг асосий йўналишларидан бири сифатида белгиланган.\nҲаракатлар стратегиясида иқтисодиётни ривожлантиришда ҳудудий эҳтиёжлар ва манфаатлар нуқтаи назаридан келиб чиқиб иш кўриш, дастурлар ишлаб чиқиш муҳим аҳамият касб этади.\n-Туманнинг жорий йилга мўлжалланган ижтимоий-иқтисодий ривожлантириш дастурида ҳам айнан шу жиҳатларга алоҳида эътибор берилган,- дейди туман иқтисодиёт ва комплекс ривожлантириш бўлими бошлиғи У. Худойбердиев.- Хусусан, жорий йилда жами 94 та, шундан саноатда 24 та, қишлоқ хўжалигида 34 та ва хизмат кўрсатиш соҳасида 36 та лойиҳани амалга ошириш кўзда тутилган.\nАКА-УКАЛАР ШИЖОАТИ билан оила фаровонлашмоқда\nҚўқимбойнинг «Янги йўл»маҳалласи аҳолиси асосан чорва ва деҳқончилик билан шуғулланади. Кейинги йилларда тадбиркорлик, оилавий бизнес ва томорқа хўжалиги билан шуғулланувчи оилалар сони ортиб бормоқда. Шулардан бири Акмалжон Ҳайитовлар оиласидир.\nОилада ўн нафар жон бор. Оила соябони Ҳурматой опа Темирова фарзандларига тўғри йўл кўрсатиб, дуо-да бўлади.\nБундан бир-икки йил бурун Акмалжон укалари Сардор ва Санжарни ёнига олиб, 35 сотих ерга иссиқхона қуриб, 80 туп лимон, помидор кўчатлари етиштира бошлади. Бу ишда тажрибали бўлган тоғаси Б. Темиров жиянларига йўл-йўриқ, маслаҳатлар бериб турди.\nДастлабки йили помидордан яхшигина ҳосил олди. Икки йил ўтиб эса лимонлар шундай ҳосилга кирдики, ҳар бир тупида ўртача 6-8 килодан ҳосил етиштирилди. Иссиқхона туфайли оила аъзоларидан ташқари 2 нафар қишлоқ аёли иш билан таъминланди. Акмалжон оилавий бизнесни кенгайтиришга аҳд қилиб, қорамол боқишни ҳам йўлга қўйди. Ҳозирда оиланинг зотли моллари сони олтитага етди. Оила саркори Акмалжон қишлоқ ёшларининг спорт билан шуғулланишига шароит яратиш мақсадида кичик футбол майдони қуришга бел боғлади. Бу лойиҳа учун «Ипак йўли» банкидан 3 йил муддатга 60 млн. сўм миқдорида кредит олишди.\nМЎМАЙ ДАРОМАД ҚИЛЯПМИЗ давлатимиз ҳам равнақ топмоқда\nМамлакатимиз Президентининг жорий йил 27 июндаги «Ўзбекистон Республикаси Давлат мустақиллигининг йигирма олти йиллик байрамига тайёргарлик кўриш ва уни ўтказиш тўғрисида»ги қарорида «Халқ бой бўлса, давлат ҳам бой ва қудратли бўлади» деган ғоя илгари сурилганлиги эътиборга моликдир. Дарҳақиқат, юртимизда аҳоли, айниқса, ёшларни тадбиркорликка кенг жалб этиш, оилавий бизнес ва касаначилик, томорқа хўжалигини ривожлантиришга алоҳида эътибор қаратилмоқда. Жумладан, Бурҳонжон Юсупов ана шундай қишлоқ аҳлига берилаётган имкониятлардан самарали фойдаланиб келаётганлардан бири.\nУзоқ йиллар мактабда ўқувчиларга сабоқ бериб келган устоз-мураббий Б. Юсупов 2006 йилда собиқ Ш. Рашидов хўжалиги ҳудудидаги 0,40 га ерни биржа орқали сотиб олиб, боғ яратишга аҳд қилди. Унинг бу ташаббусини оила аъзолари қўллаб-қувватлашди. Дастлабки, йилиёқ, гилос, шафтоли кўчатларини экиб парваришлашни бошлашди. Қатор ораларига эса турли сабзавотлар экишди. Шу йили оиланинг сабзавот хирмони баракали бўлди. Ўзларидан ортганини бозорга олиб чиқиб, сотишди.\nТАДБИРКОРЛАРНИНГ ИМКОНИЯТЛАРИ ЯНАДА КЕНГАЙМОҚДА\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси келгуси беш йиллик тараққиётимизни белгилаб берадиган ҳужжатдир. Ҳаракатлар стратегиясига мувофиқ, хусусий тадбиркорлик ва кичик бизнеснинг янада равнақ топиши учун эркинлик бериш ва қулай имкониятлар яратиш юртимизда ишбилармонлик муҳитини янада яхшилаш ва мустаҳкамлашга замин яратади.\nБугун олдимизга қўйилаётган мамлакатимизда тадбиркорлик субъектларининг ҳуқуқлари ва манфаатларини қонун билан ҳимоя қилиш ҳамда уларни ҳар томонлама қўллаб-қувватлашга йўналтирилган вазифалар ана шу мақсадларга хизмат қилаяпти.\nХусусан, тегишли ҳужжатларга мувофиқ, давлат хизматларидан фойдаланишда бюрократик тўсиқларни бартараф этиш, очиқлик ва шаффофликни таъминлаш, тадбиркорликнинг хизмат кўрсатувчи мансабдор шахслар билан бевосита алоқасини истисно қилиш мақсадида туман (шаҳар) ҳокимиятлари ҳузуридаги тадбиркорлик субъектларини рўйхатга олиш инспекциялари негизида «ягона дарча» тамойили асосида тадбиркорлик субъектларига давлат хизматлари кўрсатиш ягона марказлари ташкил этилди.\n«Камолот» ЁИҲ туман кенгаши қошида «Ёш тадбиркор» маслаҳат маркази фаолият кўрсатаётганига кўп вақт бўлгани йўқ. Лекин ўтган қисқа давр ичида марказ касб-ҳунар коллежлари битирувчилари ва уюшмаган ёшлар билан ҳамкорликни мустаҳкамлашга эришди. Бу «Менинг бизнес ғоям» танловини ўтказишда намоён бўлди.\nТанловда ўнлаб ёшлар фаол қатнашишди. Икки нафар битирувчи-Қўқимбой қишлоқ хўжалик касб-ҳунар коллежи ўқувчилари Достонбек Розиқов ва Азизбек Турдибоевлар сартарошлик ва қандалотчилик йўналиши бўйича вилоятда фахрли ўринларни эгаллашди.\nОИЛА ФАРОВОНЛИГИ ўз қўлимизда\nТадбиркор, меҳнатсевар киши учун томорқа кони фойда. Ҳеч қачон ҳозиргидек даромад қилиш, ердан оқилона фойдаланиш учун имкониятлар, шарт-шароитлар бўлмаган. Туманимиздаги «Ширин» қишлоқ фуқаролар йиғинида яшовчи кўплаб оилалар ўз томорқаларида етиштирилган маҳсулотларни бозорда сотиб, яхшигина даро- мад қилиб ке- лишяпти.\nАна шулардан бири «Чуст кўча» маҳалласида яшовчи Муҳайдинжон Бозоровлар оиласидир. Оилага тегишли тўққиз сотихли ҳовлининг икки сотих жойида ташкил этилган «қишки боғ»да турли дарахт ва гул кўчатлари парваришланаётган бўлса, қолган қисмида кўча ва хиёбонларимиз чиройига кўрк бағишловчи 100 турдаги гул кўчатлари парваришланмоқда.\nТАДБИРКОРЛИККА ҚУЛАЙ ИМКОНИЯТЛАР бунда банкларнинг ўрни ва кўмаги катта\nМамлакатимиз Президентининг Олий Мажлис палаталарининг қўшма мажлисидаги нутқи-да банклар олдига ҳар бир оила билан мулоқот ташкил этиш орқали фуқароларнинг тадбиркорлик билан шуғулланиши учун қулай имкониятлар яратиш, шу мақсадда тижорат банклари ва уларнинг жойлардаги филиалларига ўз имкониятларидан келиб чиқиб тадбиркорларга молиявий кўмак ва мадад бериш вазифаси қўйилди.\nАйни кунларда тижорат банкларининг тумандаги филиаллари ходимлари томонидан қишлоқ ва маҳалла фуқаролар йиғинлари, кенг жамоатчилик ҳамкорлигида ҳар бир оила билан мулоқотлар ташкил этиш орқали фуқароларнинг тадбиркорлик фаолияти билан шуғулланиши учун қулай имкониятлар яратиш борасида кенг қўламли ишлар амалга ошириляпти.\nХалқ депутатлари туман Кенгашидаги ТИҲ-ЎзЛиДеП депутатлик гуруҳининг навбатдаги йиғилишида айнан шу масала - фуқароларнинг тадбиркорлик фаолияти билан шуғулланишида банкларнинг молиявий кўмаги ва мадади бўйича жорий йилга мўлжалланган режалари муҳокама этилди.\nМУСТАҚИЛЛИК ТУФАЙЛИ ЕР ЭГАСИ БЎЛГАН\nИ. Ҳусенов Биринчи Президентимиз Ислом Каримовнинг ерга деҳқоннинг муносабати ҳақида билдирган: «Биз ерга қанчалик меҳрли, саховатли бўлсак, ер ҳам бизга шунча саховат кўрсатади» деган ҳикматомуз сўзларини ўзи учун дастуруламал деб билганлиги туфайли ҳам йилдан-йилга ютуқларга эришиб келмоқда.\n-Юртбошимиз биз деҳқонлар учун йўл-йўриқ бўладиган бундай сўзларни кўп бора айтган эдилар. Ҳақиқатдан ҳам она тупроғимизни қанчалик эъзозласак, у ҳам биздан бор бисотини аямайди,-дейди суҳбат чоғида Исломжон Ҳусенов.\nИсломжон она заминни эъзозлайди. Ҳар қаричини муқаддас деб билади. Шу боис ҳам ҳар йили шартнома режаларини туманда биринчилардан бўлиб бажаради. Амалдаги йилда ҳам шундай бўлди. Пиллачилик, ғаллачилик ва пахтачиликда унинг олдига тушадиган топилмади. Айни кунларда 39 гектар майдонга эккан ғалла уруғи бир текисда ундириб олинди. Қуёш нуридан, деҳқон меҳридан баҳра олиб ўсаётган ғалла майсалари кўзни қувонтиради. Дала бошига экилган арча, каштанлар ҳавасингизни уйғотади.\nВарак 2 жами 5


34819 Ўқиш режими + -\nКелиб чиқиши сомалилик бўлган Лайло Али Элми швед ҳукумати тарихидаги илк ўранган муслима аёл бўлди.\nЛайло Швецияга икки ёшида кўчиб келган. Ҳозир у шимоли-шарқий Гетеборгдаги Анжеред тумани вакиласидир.\nЯшил партия аъзоси сифатида Элми сиёсий майдонда нафақат Швециядаги улкан ҳамиятга эга бўлган иммигрант аҳолининг қизиқишларини ҳимоя қилади, балки атроф-муҳит масалаларига чуқур эътибори билан ёндашадиган инсонларнинг ҳаракатларини ҳам қўллаб-қувватлайди. Унинг атроф-муҳитни асраш, иммиграция масалалари ва аёлларнинг ҳуқуқлари борасидаги фидокорона меҳнатлари уни бошқалардан ажратиб туради. Унинг ҳукуматда рўмол ўраб юриши уни қўллаб-қувватловчиларни ҳам, танқид қилувчиларни ҳам ҳайратга солади.\nҲар соҳада “озчилик”дан бўлиш қийинлигини тан оларкан, Лайло рўмоли уни илоҳий Зотга яқинлаштиришини айтиб шундай дейди: “Ҳамма ҳам ким биландир суҳбатлашишга муҳтож. Суҳбатлашиш учун терапевтнинг ўрнига мен Аллоҳни танладим”.\n“Биламан, бу – мураккаб. Биламан, бу – қийин. Биламан, мени бошқа кўпчилик депутатлардан кўра кўпроқ синов кутади. Бироқ мен шу ерда бўлишим лозим, деб ҳисоблайман. Ирқчилик ва ирқ ижтимоий тузилмалардир. Агар инсонлар ўз ичларидаги нарсани ўзгартирмасалар, биз ҳеч нарсага эриша олмаймиз. Бирор нарсада биринчи бўлиш масъулият юклайди”, дейди яна Элми хоним.\nМадрасам - севимли илм масканим («Жўйбори Калон» мадраcaсидан фото лавҳалар)\nАссалому алайкум, ҳурматли опасингиллар Диққат, танловBintuSodiq канали ҳар йилги анъанага мувофиқ, бу йил ҳам Рамазон танловини эълон қилади.Фарзандининг ижодий давоми...\n16:06 / 20.04.2020 759\n00:45 / 15.06.2019 761\nБахт музейи очилди\nСаудия Aрабистони пойтахти АрРиёдда Бахтrdquo музейи очилди. Ушбу музей ўз меҳмонлари учун жуда ҳам қизиқарли манзил ҳисобланади. Майдони 1300 квадрат метр бўлган бу давоми...\n11:28 / 25.09.2020 914\n“Баҳорий ранглар”нинг баҳорий туҳфалари\nВақтивақти билан ҳаёт тарзимизда ниманидир янгилаш истаги бизни безовта қилиб туради. Бу вазиятда биз кўпинча ташқи кўринишимиз, кийиниш услубимизга бироз давоми...\n20:47 / 15.03.2020 1513\n14:24 / 02 июль 5510\n15:01 / 24 май 2920